NAJBOLJE IZ SRBIJE: Južnobanaćani na zvaničnom sajtu Predsednika Aleksandra Vučića - ePancevo\nDanima u kojima sunce obasja Vršački breg, pa Kula na vrhu mami poglede znatiželjnika i gostiju, tad uglavnom svi primete i desetine krila paraglajdinga kako kruže iznad Vršca.\nMeđu njima gotovo uvek je i Goran Đurković, vršački paraglajderista svetske klase i dobitnik čak sedam „Zlatnih orlova“, najvrednije vazduhoplovne nagrade u Srbiji.\nPokojni otac me je uveo u svet vazduhoplovstva i sa nepunih osam godina sam upoznao nebo, meteorologiju, vetrove i nestrpljivo čekao da poletim. Zahvaljujući pioniru srpskog i vršačkog paragladinga, pokojnom Draganu Pašaliću – Pakiju, počeo sam da letim već sa 13 godina i odmah sam shvatio da želim paraglajdingom profesionalno da se bavim. Opredelio sam se za disciplinu precizno sletanje i postigao zaista dobre rezultate, ali sam i dalje „gladan“ pobeda, kaže Đurković.


Šarmantni francuski odmor za čitavu porodicu - Lux Life luksuzni portal\nOvo odmaralište se ponosi činjenicom da svim svojim gostima nudi autentičko francusko iskustvo, pa čak i najmlađi gosti mogu uživati u predivnom hotelskom okruženju, veličanstvenoj gastronomiji i besprekornoj usluzi. Sjajni hotelski park koji meri pet hektara predstavlja veliku avanturu za decu i porodice koji žude za otvorenim prostorom, gde deca mogu slobodno uživati, daleko od uobičajenih hotelskih scena. Sjajni zamak u formi hotela deci želi posebnu dobrodošlicu, za razliku od brojnih poseda koji su slični, želeći da zadovolji sve potrebe roditelja, ali i mališana.\nU ovom hotelu, roditelji se mogu opustiti, znajući da će sve njihove porodične potrebe biti ispunjene izobiljem aktivnosti u kojima će uživati i oni i njihova deca. Igranje žmurke u bašti, plivanje u bazenu, partija tenisa ili košarke, samo su neke od ponuđenih.\nPored predivnog hotelskog okruženja, porodice mogu bukirati dnevne ekskurzije ukoliko tako požele, a na raspolaganju su im mirne i više avanturistički nastrojene varijante. Pored toga, izbor povezanih soba i dupleks apartmana kreiran je baš sa porodicama na umu, pri čemu apartmani nude dnevni boravak, balkon, master spavaću sobu i kupatilo za roditelje, sa dodatnom sobom i kupatilom za decu. Gosti koji žele da se “pobrinu sami za sebe” mogu bukirati La Maison, gde će moći da uživaju u čitavoj vili, koja im je na raspolaganju zajedno sa svim hotelskim uslugama.\nTakođe, svi gosti će uživati u Château de Montcaud bistrou, gde su u ponudi i specijalni meniji namenjeni deci. Mladi gurmani su takođe dobrodošli u luksuznom i prefinjenom restoranu, Le Cedre. Ukoliko požele, roditelji mogu bukirati romantičnu večeru ili provesti jutro u istraživanju obližnjih tržnica, dok njihova deca uživaju u društvu obučenih profesionalaca koji će se pobrinuti da im svaki trenutak bude ispunjen zabavom.\n26.10.2020 Putovanja - Hoteli\nOtkrijte tradicionalni luksuz i romantiku u Veneciji\nVenecija nas oduševljava svojim gondolama, istorijskim i jedinstvenim stilom, spomenicima koji su poznati širom sveta, kanalima i lagunama koji se graniče sa drevnim fasadama…\n23.10.2020 Putovanja - Hoteli\nOtkrivamo: najluksuznije i najudaljenije odmaralište sveta\nUkoliko vam je dosta čitavog sveta i svih sumornih događaja koji nam opisuju svaki dan i želite da pobegnete negde daleko, imamo pravu ponudu za vas…\n20.10.2020 Putovanja - Hoteli\nZašto ove zime biramo Maldive\nZahvaljujući korona virusu, naši letnji godišnji odmori svakako nisu bili onakvi kakvima smo ih zamišljali…


Najveći regionalni gejming sajam sutra u Beogradu › Made-in-Germany.rs\nNajveći regionalni sajam gejming i IT industrije “PlayItShow Srbija” sutra će po prvi put biti održan u našoj zemlji, na Beogradskom sajmu u hali 4.\nU saopštenju organizatora sajma PlayItShow Srbija se navodi da će svim ljubiteljima video igara, konzola, gedžeta, e-sporta, IT-a, ali i jutjuberima, gejmerima i kosplejerima, ova manifestacija prirediti celodnevni doživljaj, prenosi “eKapija”.\nU okviru sajma strastveni gejmeri će imati priliku da se oprobaju u najpopularnijim video igrama, biće održan i LAN finala velikih regionalnih turnira u igricama “LoL”, “DotA2” i “CS:GO”, kao i “Adria master turinira” na koje će doći timovi sa celog Balkana. Glavni sponozori događaja, kompanije “ASUS” i “Microsoft”, pripremili su brojna iznenađenja za posetioce, a nagradni fond Adria masters turnira je 5.000 dolara.\nPovodom ovog gejming događaja godine u Srbiji, prošle nedelje je u hotelu Metropol održana konferencija sa panel diskusijom pod nazivom “Rast i izazovi Gejming i e-Sport industrije”, na kojoj se razgovaralo o izazovima rasta, komunikacijama i društvenoj odgovornosti IKT-a kao najbrže rastuće industrije danas.\nUlaznice za PlayIt Show Serbia se mogu kupiti na svim “Eventim” prodajnim mestima, navodi se u saopštenju organizatora događaja.


Nova napast vreba na Androidu - IT magazin\nNova napast vreba na Androidu\nSigurnosni stručnjaci kompanije ESET otkrili su novu napast na Google Playu, koja pokušava prevariti korisnike da ostavljaju visoke ocene - s obećanjem kako će na taj način otključati više mogućnosti u aplikaciji\nESET je otkrio prilično agresivan trojanac koji prikazuje reklame, a prikriven je u ruho alata za preuzimanje sadržaja s video servisa YouTube. Stručnjaci su ga detektovali pod oznakom Android/Hiddad.BZ, a u sklopu aplikacije 'prosači' za ostavljanjem visoke ocene pritom bombardirajući korisnika reklamama. Jasno, tu je i obećanje uklanjanja reklama ako korisnik ostavi ocenu od pet zvezdica u Google Play prodavnici.\nTrojanac Hiddad pronađen je u sedam izdanja na Google Playu, a svaki je u sklopu aplikacije sličnog naziva (Tube.mate, Snaptube i dr.). Zajednička stvar im je ista - po instalaciji korisnik će naći tek app 'Music Mania' u listi aplikacija.\nPokretanje appa korisniku će prikazati poruku za potrebu instalacije 'dodatka', i to na način koji simulira onaj od samog sistema. Nakon instalacije, uređaj je na sebe preuzeo sadržaj za prikazivanje reklama te će uređaj tražiti administratorske ovlasćenja.\nNakon dopuštenja sledi neugodno iznenađenje - brdo reklama te upit korisniku da ostavi maksimalnu ocenu u Google Play Storeu. Ako korisnik to ne prihvati, dočeka će ga još impresivnije brdo reklama.\nESET upozorava da je trend 'prosjačenja' za izvrsnim ocenama u prodavnici aplikacijama sve izraženiji. Čak su i neke aplikacije poput 'Subway Sonic Surf Jumpa' sličnog karaktera. Korisnici redom ostavljaju maksimalne ocene, ali u komentarima (recenzijama) navode kako ih je app zapravo na to prisilio.


Bred Pit tata po sedmi put : Crveni tepih\nBred Pit tata po sedmi put\nPrema pisanju američkih medija, Anđelina Džoli i Bred Pit uskoro će dobiti sedmo dete. Naime, američki časopis “Star” na naslovnici je objavio priču kako je Anđelina opet trudna te ovog puta nosi sina!\n“Anđelina je presretna jer već neko vreme želi da rodi još jedno dete. Malena Šajlo već je izabrala ime za bebu”, tvrdi izvor blizak paru za američki časopis. Anđelina je navodno trudna već tri meseca, a Bred je toliko sretan da svim svojim prijateljima govori kako će dobiti sinčića. Bred i Anđelina imaju šestoro dece – Zaharu, Medoksa, Šajlo, Paksa, Noksa i Vivien.


Pokazne vježbe evakuacije u osnovnim školama u Centru\nSlužba za civilnu zaštitu Općine Centar nastavlja sa programom obuke o načinu postupanja u slučaju pojave požara ili neke druge nesreće. Uz redovnu obuku o protivpožarnoj zaštiti u osnovnim školama sa područja Centra, ove godine održane su i pokazne vježbe evakuacije u sedam osnovnih škola.\nPreostale su još četiri škole gdje će tokom oktobra biti izvedene pokazne vježbe evakuacije koje za učenike i nastavno osoblje organizira Služba za civilnu zaštitu u saradnji sa Dobrovoljnim vatrogasnim društvom ''Bjelave'', Crvenim križom Općine Centar i Službom za prvu medicinsku pomoć koja je formirana pri Domu zdravlja Kantona Sarajevo – Organizaciona jedinica Centar.\nPokazne vježbe evakuacije u osnovnim školama će biti održane u sljedećim terminima: u utorak, 9. oktobra 2018. godine u 12,20 sati u Osnovnoj školi ''Safvet-beg Bašagić'' (Gimnazijska 1); u srijedu, 10. oktobra u 10,30 sati u Osnovnoj školi ''Hasan Kaimija'' (Cicin han 93); u četvrtak, 11. oktobra u 9,20 sati u Osnovnoj školi ''Musa Ćazim Ćatić'' (Čekaluša 55); u četvrtak, 18. oktobra u 10 sati u Osnovnoj školi ''Mehmed-beg Kapetanović Ljubušak'' (Braće Begić 19).


Beograd silazi na vodu arapskim novcem\nIgor Conić, 26.12.2013. 0 4 min za čitanje\nDržava će, prema najavama, „Beograd na vodi“ proglasiti projektom od nacionalnog značaja, na kojem će biti uposleno oko 200.000 ljudi, piše Politika.\nDa bi naredne godine počelo podizanje tržnog centra, zamajca projekta „Beograd na vodi“, prethodno je potrebno da Srbija obezbedi oko 66 miliona evra kako bi uklonila deo koloseka i magacina koji zakrčuju desnu obalu Save od Beogradskog sajma do Brankovog mosta. Taj iznos trebalo bi da pokrije i izradu projekata za raseljavanje drugih objekata sa te najekskluzivnije gradske lokacije od stotinak hektara, kao i izradu glavnog projekta za gradnju železničkog mosta kod Vinče, projekata železničke stanice u Zemunu i završetak prve faze nove glavne železničke stanice u „Prokopu“.\n– Tih 66 miliona evra izdvojiće se iz republičkog budžeta za 2014. godinu preko Ministarstva saobraćaja. Pokušaćemo da od Ujedinjenih Arapskih Emirata dobijemo novac ne samo za izgradnju objekata u Savskom amfiteatru, čija je vrednost procenjena na oko 3,1 milijardu dolara, nego i za raščišćavanje te lokacije – kaže Aleksandar Karlovčan, jedan od koordinatora „Beograd na vodi“.\n– Dva su moguća modela finansiranja izgradnje „Beograda na vodi“. Ili će Emirati kupovati parcelu po parcelu i plaćati naknadu za uređenje zemljišta ili će placeve dobiti i na njima zidati, a našoj državi će pripasti trećina od 1,5 miliona kvadrata, koliko se procenjuje da će tu moći da se izgradi. Pregovore o tome sa Emiratima direktno vodi Aleksandar Vučić, prvi potpredsednik vlade – objašnjava Karlovčan.\nAko bi Emirati preuzeli investiranje u celu lokaciju, to bi rešilo nedoumice s pređašnjim planom finansiranja ovog poduhvata. Prema tom konceptu, država bi od svojih sredstava raščistila deo amfiteatra i uredila neke od najatraktivnijih lokacija, gde bi investitori sazidali prve objekte. Od novca koji bismo dobili od njih platilo bi se dalje raseljenje, primamili bi se novi ulagači za zidanje u sledećem „prstenu“ i tako redom, dok „Beograd na vodi“ ne bi bio zaokružen. Potencijalni problem s tim planom je pretpostavka da bi prvi investitori hteli da podižu zdanja koja bi i dalje bila okružena kolosecima, depoima i raznim objektima koje treba izmestiti, bez garancija, osim dobre volje Srbije, da će se to zaista desiti. Sve to bi se moglo izbeći ako Emirati prihvate da ulože u celo područje.\nDok ne budu poznati svi finansijski detalji o tome ko će i čijim novcem da izmesti glavnu železničku i autobusku stanicu iz Savskog amfiteatra, prugu oko Beogradske tvrđave, kojom danas putuje opasni teret kroz centar grada, i vagon naselje sa oko 200 porodica radnika „Železnica“, sigurno je da će posao ići preko preduzeća „Beograd na vodi“. Ono će biti osnovano početkom naredne godine, a na njegovom čelu biće Srđan Rupar, građevinski inženjer i jedan od koordinatora projekta započetog pre godinu i po dana.\n– Prikupljeni su vlasnički listovi za više od 400 katastarskih parcela. Oko 95 odsto teritorije je imovina „Železnica“, to jest države. Pribavljeni su uslovi javnih preduzeća i drugih nadležnih institucija za izmeštanje saobraćajne i komunalne infrastrukture od Brankovog do novog železničkog mosta – kaže Rupar.\nDržava će, prema najavama, „Beograd na vodi“ proglasiti projektom od nacionalnog značaja, na kojem će biti uposleno oko 200.000 ljudi. Teritorija Savskog amfiteatra na desnoj obali reke biće obuhvaćena novim prostornim planom područja posebne namene, čija izrada, kažu u Ministarstvu građevinarstva i urbanizma, još nije započeta. Taj potez je u Generalnom planu Beograda tretiran kao zona posebnih poslovnih kompleksa, za koju je predviđena razrada kroz planove detaljne regulacije. Obaveza je i da se raspiše međunarodni urbanistički konkurs za idejna rešenja budućeg izgleda područja, što je za ovako dragocene lokacije uobičajena praksa u svetu.\n– Konkurs neće biti raspisan, ali ćemo u projekat uključiti sve relevantne institucije, poput Arhitektonskog i Građevinskog fakulteta, Inženjerske komore Srbije, strukovnih udruženja – kaže Karlovčan.\nZa sada nije otkriveno koji su domaći stručnjaci u timu koji već godinu i po oblikuje „Beograd na vodi“. U njemu teško da ima arhitekata koji već decenijama govore kako je za transformaciju Savskog amfiteatra neophodno sagledati to područje kao celinu. To podrazumeva da se istovremeno projektuju sadržaji na obe strane reke i nađu adekvatna saobraćajna rešenja za povezivanje leve i desne savske obale. „Beograd na vodi“ za sada tretira samo desnu obalu, a Rupar napominje da će se levom stranom amfiteatra pozabaviti kasnije.\nNajveći hram kupovine u regionu\nOsim tržnog centra planiranog u blizini mosta Gazela, koji će, kako kažu vođe projekta „Beograd na vodi“, biti najveći u regionu, u Savskom amfiteatru nići će hoteli visoke kategorije, poslovna i stambena zdanja, obilje parkova i zelenih površina. Zgrade „Pošte“, glavne železničke stanice, njene ložionice iz 19. veka i Beogradska zadruga biće renovirani i namenjeni za kulturu. Stari železnički most postaće pešački, sa kafićima i restoranima.\nGlavna atrakcija moglo bi biti veštačko ostrvo koje bi nastalo prokopavanjem plovnog kanala. Ostrvo bi trebalo da bude povezano mostom sa levom obalom Save. Prema novim zamislima, međutim, ideja o pravljenju veštačkog ostrva, mada nije odbačena, nije više izvesna. Umesto velikog polukružnog kanala, koji bi otcepio deo kopna i pretvorio ga u ostrvo, možda će biti prokopano nekoliko manjih kanala.\n#beograd #beograd na vodi #emirati #prokop #soping centar\nUvode se estetski standardi za fasade u Novom Sadu?\nFasada od papira, pod od čepova: 100% reciklirana kuća\nRekonstrukcija zgrade Ministrastva finansija Holandije\nNovi simbol grada na Vrbasu: Arhitekte iz Beograda pobedile na konkursu za kongresni centar u Banja Luci\nCosmit 2013: Philipe Starck pridružio se Kartellu


Statusna konferencija u procesu protiv bivših čelnika OVK: Odbrana iznela primedbe na rad tužilaštva, glavni tužilac odgovorio na napade\n11:49 >> 16:29\nBranioci svih optuženih, insistiraju da suđenje počne godinu i po dana nakon što tužilaštvo obelodani sve svoje dokaze\nTreća po redu statusna konferencija u procesu protiv nekadšnjeg glavnog komandanta tzv. OVK i predsednika tzv. Kosova Hašima Tačija i još trojice šefova te paravojske, optuženih za niz ratnih zločina na KIM, održava se danas pred sudijom za prethodni postupak Specijalizovanih veća Kosova u Hagu.\nPrethodno je konferencija bila zakazana za prošli četvrtak ali je odložena, kako je obrazložio sudija, iz organizacionih razloga i uzimajući u obzir dostupnost strana za učesće na konferenciji.\nZločin bez kazne: Žrtve terorističkog napada na autobus „Niš-ekspresa” već 20 godina čekaju pravdu\nTačijev sin udaljen sa biračkog mesta, došao na glasanje sa provokativnim obeležjima (FOTO)\nNa početku suđenja branioci optuženih iznose kritike na račun tužilaštva jer im nisu obelodanjeni svi podaci vezani za svedoke čije je izjave tužilaštvo najavilo, smatrajući da se na taj način otežava odbrani da se pripremi za suđenje.\nU podnesku povodom predstojeće konferencije, Specijalizovano tužilašvo je ponovilo da ostaje pri stavu da suđenje Tačiju, Redžepu Seljimiju, Kadriju Veseljiju i Jakupu Krasnićiju treba da počne u septembru ove godine.\nOptužbe na račun tužilaštva\nNaime, branioci optuženih, insistiraju da suđenje počne godinu i po dana nakon što tužilaštvo obelodani sve svoje dokaze, kako bi odbrana imala dovoljno vremena da prikupi svoje kontra/dokaze i spremi se za suđenje.\nBranioci ističu da je tužilaštvo ili nekompetentno ili to namerno radi.\n-Nemamo vodič kroz tu močvaru punu materijala, te ne znamo kako da usmerimo našu istragu, navodi jedan od branilaca.\nOni razumeju da se štite svedoci, ali zameraju što tužilaštvo nije uvelo red u materijal, te branioci ne znaju da li će svi ti materijali, kojih ima na nekoliko stotina stranica, biti korišćeni na suđenju.\nAdvokat Ben Emerson izjavio je da su optužbe protiv njegovog klijenta, jednog od šefova nekadašnje OVK Kadrija Veseljija, na vrlo tankoj osnovi, tvrdeći da se njegovo ime uopšte ne pojavljuje u do sada obelodanjenim dokazima, niti se navodi da je počinio neko krivično delo.\nBritanski advokat je optužio tužilaštvo da haotičnim obelodanjivanjem materijala otežava posao odbrani koja ne može da započne svoje delotvorne istrage u korist optuženih.\n-Mi kao članovi britanske advokatske komore imamo obavezu da ne učestvujemo u postupcima gde se vrši uskraćivanje pravde, bio je izričit Emerson, čijih nekoliko kolega advokata iz Velike Britanije brani ostale optužene.\n-Pitam tužioca Smita kako je moguće da je odbrana ne može da završi svoje istrage dok tužilaštvo ne odluči šta će da koristi ovom predmetu iz ogromnog broja događaja i incidenata i kako želi da dokaže krivicu optuženih – šta je njegova teza, neveo je Emerson.\nTužilac Smit: Zastrašivanje svedoka u ovom predmetu je realnost\n-Vidi se da postoji neslaganje strana i to bi bilo blago rečeno, između odbrane i tužilaštva i mada se apsolutno ne slažem sa stavom odbrane, podržavam njihovo pravo da iznose argumente. Ako smatraju da suđenje treba da počne kasnije to je njihovo pravo, ali postoji razlika između prava iznošenja argumenta i da se tome izađe u susret, bez podrške logike ili činjenice, naveo je Smit.\n-Zastrašivanje svedoka u ovom predmetu je realnost. Jednostavna činjenica je da postoji veliki raskorak u vremenu koje će ugroziti svedoke. istina je jasna. U svim tim slučajevima postoje zaštitne mere i redigovanje materijala, ali sud mora da razume da su to sredstva kojima se ublažava rizik. Oni se ne mogu potpuno otkloniti i ukoliko svedoke koji su pokazali poverenje prema ovoj instituciji ostavimo da čekaju mesecima i mesecima do suđenja, ne činimo im nikakvu uslugu, istakao je Smit.\nOptuženi Krasnići zatražio od glavnog tužioca da “ne govori u ime naroda Kosova”\nU nastavku statusne konferencije u procesu protiv Hašima Tačija, Kadrija Veseljija, Jakupa Krasnićija i Redžepa Seljimija za reč se javio Krasnići koji se sudu obratio putem video konferencijske veze iz pritvorske jedinice u Hagu.\nKrasnići, koji je nekadašnji zamenik komandanta i portparol OVK zatražio je od glavnog tužioca da “ne govori u ime naroda Kosova”.\n-Od srca pozivam tužioca da ako želi da govori u bilo čije ime i zločina koji su počinjeni na Kosovu, da bi bilo najbolje da govori da to uputi braniocima krivičnih dela i genocida koji je uveo srpski režim protiv mog naroda još od 1986/87 godine. Molim tužioca da ne govori u ime mog naroda, žrtvovanja mog naroda, jer ljudi koji to najbolje čine smo mi, a ne oni koji osuđuju OVK”, rekao je Krasnići.\nNa tvrdnje tužioca da postoji zastrašivanje svedoka u procesu odgovodio je i advokat Emerson tvrdeći da svedoci nisu zastrašivani svedoci i “da nije tačno da se svedoci zastašuju dok mi ovde govorimo”.\nNa kraju konfrencije diskutovalo se o istragama koje odbrana treba da sprovede i eventualnom datumu za početak suđenja.\nSudija je pre zaključenja sednice, zatražio je od timova odbrane da li postoje razlozi za produžetak pritvora do petka 26. februara.\nInače, optuženi ne prisustvuju konferenciji lično i prate je kao i prethodne dve, video linkom iz pritvorske jedinice, a njihove će stavove i interese zastupati njihovi branioci.\nLider pokreta Samoopredeljenje Aljibin Kurti izjavio je da formiranje tima za nastavak pregovora sa Beogradom neće biti među njegovim prioritetima ako nakon pobede te stranke na izborima na Kosovu obezbedi dovoljno glasova da postane novi premijer.


Senka Vlahović u Bratislavi predstavlja radove naših savremenih ilustratora\nSenka Vlahović (Foto: Banatski kulturni centar)\nIzložba „Savremeni srpski ilustratori knjiga za decu”, čija je autorka Senka Vlahović, održaće se u Međunarodnoj ustanovi umetnosti za decu „Bibiana“ u Bratislavi.\nIzložba će biti otvorena od 1. avgusta do 15. septembra, u Galeriji „Dušan Rol”, u saradnji ove ustanove sa Banatskim kulturnim centrom iz Novog Miloševa.\n– Planirano je da otvaranju izložbe prisustvuje i ambasadora Republike Srbije u Slovačkoj Momčilo Babić. Izložba, inače, obuhvata ilustracije 25 savremenih srpskih ilustratora knjiga za decu po mom izboru – kaže Senka Vlahović, kustoskinja izložbe.\n– Ovaj izbor naše trenutne ilustratorske scene, predstavljen u inostranstvu, u svojevrsnoj „Meki” evropske i svetske ilustracije kakva je „Bibiana”, omogućava srpskim ilustratorima da budu viđeniji i zastupljeniji na stranom tržištu. Omogućava im i da srpsku ilustraciju knjige za decu predstave u inostranstvu u najboljem svetlu – ističe Vlahović.\nPročitajte još: Ikona sa predstavom Bogorodice eksponat meseca u Narodnom muzeju\nOna je, inače, autorka više stručnih knjiga u oblasti ilustracije. Dobitnica je nagrade ULUPUDS-a na Sajmu knjiga u Beogradu. Osnivač je i direktor Festivala ilustracije „BookILL fest”. Učesnica je više međunarodnih simpozijuma i članica više žirija u Srbiji i inostranstvu.\nZa izložbu su odabrani radovi bardova srpske ilustracije, poput profesora Rastka Ćirića i Dušana Petričića. Tu su i radovi najmlađih autora, koji su poslednjih godina imali zapažene knjige.\nTagoviBanatski kulturni centar iz Novog Miloševa Bratislava ilustracije Izlozba Senka Vlahović\nTrudnice i porodilje da prijave inspekciji bahate poslodavce


Prijava za besplatne udžbenike za osnovne škole počinje danas - JUGPRESS\nPrijava za besplatne udžbenike za osnovne škole počinje danas\nPrijava za besplatne udžbenike za učenike osnovnih škola koje obezbeđuje Ministarstvo prosvete nauke i tehnološkog razvoja putem Programa nabavke nastavnih sredstava za učenike, polaznike i ustanove počinje od danas, saopštilo je danas Ministarstvo.\nNovina od ove godine su i besplatni udžbenici za učenike koji se obrazuju po IOP 3, odnosno za učenike sa izuzetnim sposobnostima, kao i za gluve i nagluve učenike koji koriste elektronske udžbenike sa video sadržajima na srpskom znakovnom jeziku.\nPravo na besplatne udžbenike imaju učenici čije porodice primaju novčanu socijalnu pomoći, učenici sa smetnjama u razvoju i invaliditetom koji osnovno školsko obrazovanje i vaspitanje stiču po individualnom obrazovnom planu, kao i učenici koji obrazovno-vaspitni rad ne ostvaruju po individualnom obrazovnom planu, ali imaju potrebu za prilagođavanjem – uvećan font, Brajevo pismo, elektronski format.\nKako se navodi, pravo na besplatne udžbenike imaju i učenici osnovnih škola koji su u porodici treće ili svako naredno rođeno dete u sistemu obrazovanja i vaspitanja, učenici osnovnih škola koji se obrazuju po IOP 3, gluvi i nagluvi učenici koji koriste elektronske udžbenike sa video sadržajima na srpskom znakovnom jeziku.\nMinistarstvo obezbeđuje i udžbenike za te kategorije učenika i na jezicima nacionalnih manjina, kao i udžbenike prilagođene za decu sa smetnjama u razvoju.\nZa đake od prvog do četvrtog razreda osnovne škole komplet koji obezbeđuje Ministarstvo sastoji se od udžbenika za matematiku, srpski (maternji) jezik, svet oko nas, prirodu i društvo i strani jezik kao obavezni predmet.\nStarijim osnovcima, od petog do osmog, dodeljuju se besplatne knjige za matematiku, srpski (maternji) jezik, prvi strani jezik, geografiju, istoriju, hemiju, fiziku i biologiju.\nMinistarstvo je svim osnovnim školama poslao Uputstvo o načinu prijave za besplatne udžbenike i unosu podataka učenika u sistem, prema kojem su škole dužne da obaveste roditelje/staratelje učenika preko odeljenjskih starešina i da prikupe podatke i potrebna dokumenta, koje dostavljaju Ministarstvu do 31. marta.\nZa nabavku besplatnih udžbenika za školsku godinu 2022/2023. godinu Ministarstvo je opredelilo 750 miliona dinara.


Tanjug 6. marta 2021. 16:16\nOBRENOVAC – Kroz projekat „Čistija Srbija“ dobićemo novih 90 kanalizacione kanalizacione mreže i dva postrojenja za prečišćavanje otpadnih voda, najavio je danas u Obrenovcu zamenik gradonacelnika Beograda Goran Vesić.\nOn je zajedno s ministrom građevinarstva, saobraćaja i infrastrukture Tomislavom Momirović obišao Šabacki put gde će se graditi novi kanalizacioni sistem za Obrenovac.\nVesić je istakao da je ovaj projekat važan za Srbiju i za Beograd i ukazao da da nije bilo pomoći Vlade Srbije, koja je obezbedila sredstva, ne bi tako brzo mogao da bude završen projekat izgradnje kanalizacije u Obrenovcu.\n„Ova fabrika koju ćemo graditi za preradu otpadnih voda jedna je od pet koju imamo na teritoriji Beograda. Najveća je u Velikom Selu, a u toku je faza izgradnje u vrednosti od 271 miliona evra i očekujemo da u septembru počnu radovi. Čim počne izgradnja fabrike u Velikom Selu, počećemo da radimo projektovanje za drugu fazu u vrednosti od između 400 i 700 miliona evra u zavisnosti koju tehnologiju budemo koristili. Kada završimo drugu fazu, tada će 1,5 milion ljudi imati rešen problem kanalizacije“, naveo je Vesić.\nPored toga, u okviru projekta „Čistija Srbija“ gradiće se fabrika u Ostružnici, a završeno je i projektovanje fabrike za preradu otpadnih voda u Batajnici, na čemu radi EBRD, kao i izgradnja fabrike u Grockoj.\n„Ono što je važno da građani znaju jeste da sva kanalizacija iz Beograda ide direktno u Savu i Dunav, a imamo oko 100 direktnih ispusta kanalizacije u ove reke, dok godišnje u njih sipamo fekalija zapremine 60.000 olimpijskih bazena“, rekao je Vesić.\nOn je istakao da je tu konačno pomoć države, a i predsednik Srbije Aleksandar Vučić želi da se bavi ovim problemom i obezbedio je dovoljno sredstava da u Srbiji počne da se rešava problem kanalizacije.\nVesić podseća da su od 2014. godine do danas Grad Beograd i Opština Obrenovac uradili oko 27 kilometara kanalizacione mreže na teritoriji ove gradske opštine.\nPredsednik Opštine Obrenovac Miroslav Čučković je kazao da je učinjen veliki iskorak na izgradnji infrastrukture, brze saobraćajnice ka Beogradu, završetak kanalizacije u Zvečkoj i na Mladosti.\n„Predsednik Vučić je obezbedio više od tri milijarde evra za celu Srbiju, a time je i Obrenovac rešio problem. Što se tiče Beograda, raspisana su dva tendera – vodovod Grabovac-Vukićevica, koji će doći do Uba banjanskin putem, i suštinski ćemo završiti kompletno povezivanje Obrenovca na vodovod. Raspisan je tender i za izgradnju kanalizacije u naselju Belo polje“, rekao je Čučković.


Rekonstrukcija puta Novi Pazar – Tutin počinje u septembru - Snews\nAktuelno Društvo Ekonomija Novi Pazar Tutin\nRekonstrukcija puta Novi Pazar – Tutin počinje u septembru\nBy SNews 2. Jula 2019. 228\nMinistrica građevinarstva, saobraćaja i infrastrukture Srbije Zorana Mihajlović izjavila je danas da će rekonstrukcija puta Novi Pazar – Tutin početi u septembru i da je rok za završetak radova dvije godine.\n“Projekat o kojem se govorilo duže od deset godina, rekonstrukcija puta Novi Pazar – Tutin, konačno kreće početkom septembra. Smatram da je to najvažnija saobraćajnica i projekat u ovom regionu. Od predstavnika kompanije ‘Tasyapi’ (Tašjapi), koji će obaviti vjerujem dobar posao, smo dobili izvještaj šta je sve urađeno u tom pripremnom periodu. Rekonstrukcijom će biti izgrađen put u dužini od oko 23 kilometara, rok za završetak radova je dvije godine, a vrijednost radova oko 24 miliona evra”, izjavila je Mihajlović, objavilaje Anadolu Agency (AA).\nOna je naglasila da se rekonstrukcijom ovog putnog pravca počinje zahvaljujući nikada boljim odnosima Srbije sa Republikom Turskom, te da važan ravnomeran infrastrukturni razvoj svakog dijela Srbije, kako bi se stvorili uslovi za ulaganja, otvaranje novih radnih mjesta i brži protok robe i ljudi.\nMihalovićeva je u Novom Pazaru zajedno sa ministrom trgovine, turizma i telekomunikacija Rasimom Ljajićem održala radni sastanak na kojem su prisustvovali načelnik Raškog okruga Nebojša Simović, gradonačelnik Novog Pazara Nihat Biševac, i predsjednici opština Tutin i Sjenica, Kenan Hot i Hazbo Mujević.\nTokom tog susreta bilo je riječi i o drugim infrastrukturnim projektima, čija je realizacija u toku ili se planira, a čime će se, kako je istaknuto, stvoriti uslovi za privredni razvoj sandžačke regije.\nPotpredsjednik i ministar Vlade Srbije Rasim Ljajić je rekao da je ovo prvi put, za posljednjih dvadeset godina, da se kompletno Ministarstvo infrastrukture sastane u Novom Pazaru, a to znači, istakao je Ljajić, da Novi Pazar i Sandžak neće biti više ”slijepo crijevo”, u infrastrukturnom i komunikacijskom smislu u regionu.\nGradonačelnik Novog Pazara Nihat Biševac je objavio na svom fb profilu da je “ovako jaka delegacija garant za realizaciju ovog projekta, koji je od vitalnog značaja za sandžačke gradove, jer putevi znače život”.\n“Vrijednost projekta je 24 miliona eura a radove će izvoditi turska kompanija Tašjapi. Uskoro počinje i rekonstrukcija puta Novi Pazar – Raška i mnogo infrastrukturnih projekata u gradu, koji su garant poboljšanja kvaliteta života građana”, naveo je Biševac.\n– Obećano preko 100 kilometara saobraćajnica u Sandžaku\nPredsjednik Opštine Tutin Kenan Hot kazao je da ga je obradovala vijest da će rekonstrukcija puta ka Novom Pazaru početi u septembru, kao i to što će se, kako mu je obećano iz “Puteva Srbije”, raditi preko 100 kilometara saobraćajnica u Sandžaku.\n“Radiće se i drugi projekti, a koje nam je obećao predsjednik Srbije Aleksandar Vučić prilikom posjete Tutinu. To je ono što nam treba, što treba građanima i privredi”, naglasio je Hot.\nTagovi: Kenan Hot NIhat Biševac put Novi Pazar-Tutin Rasim Ljajić Zorana Mihajlović\nPriština: Međunarodni nalog za hapšenje Radojičića\nBroj 112 za hitne situacije za turiste koji u romingu koriste mreže crnogorskih mobilnih operatera Telekom i Telenor\nMuftija Dudić: Ramazan je prilika za natjecanje u činjenju dobra i pokornosti Bogu\nBy SNews 5. Maja 2019.


22.01.2019 u 19:07\nHakovan sajt Medija centra i emisije „Slobodno srpski”\nPRIŠTINA - Haker ili hakeri, koji su se potpisali kao „Turk Hacker”, oborili su sajtove Medija centra i emisije „Slobodno srpski”, objavio je Radio KIM na svom sajtu. Direktor Medija centra u Čaglavici i autor emisije „Slobodno srpski” Budimir Ničić izjavio je za RTV Kim da su sajtovi hakovani pre nekoliko dana. „Mi smo danas primetili da sajtovi ne rade. To su sajtovi koje ne otvaramo svakodnevno, već kad imamo događaje u Medija centru, kao što smo danas imali debatu koju je trebalo da postavimo na sajt. Takođe, sajt slobodnosrpski.com koristimo samo za postavljanje emisije jednom nedeljno. Od provajdera smo danas dobili potvrdu da su oba sajta koja se nalaze na istom hostingu hakovana 19. ovog meseca”, kazao je Ničić. Sajt emisije „Slobodno srpski” hakovan je i krajem januara\n15.01.2019 u 12:56\nMUP: Šalju mejlove o Ivanoviću da bi došli do ličnih podataka\nMinistarstvo unutrašnjih poslova Republike Srbije upozorilo je danas javnost na mejl poruke sa zlonamernim i netačnim tvrdnjama o ubistvu Olivera Ivanovića, čiji je cilj da se dođe do podataka o licima kojima je taj mejl poslat. Kako se navodi u saopštenju MUP-a, takve poruke su upućene sa više, navodno mejl adresa državnih organa Republike Srbije, prenosi Tanjug. Policija je o svemu obavestila Posebno tužilaštvo za visokotehnološki kriminal. Dosadašnja istraga je pokazala da je reč o takozvanim „spufing” porukama čiji je cilj da se dođe do ličnih, finansijskih i drugih poverljivih podataka o osobama kojima je ovaj mejl poslat. Proverama je utvrđeno da je najveći broj poruka stigao sa jednog servera u Holandiji, koji se koristi za slanje većeg broja neželjenih\n08.01.2019 u 11:10\nHaker priznao krivicu, nema veza sa stranim službama\nBerlin - Nemački magazin „Špigl” objavio je na sajtu da je uhapšeni dvadesetogodišnjak, osumnjičen za jednu od najvećih krađa podataka u istoriji Nemačke, koja je pogodila stotine tamošnjih političara, priznao krivicu, javlja Rojters. Navodi se da je istražitelj Kancelarije federalne kriminalističke policije (BKA), koji se bavi njegovim slučajem, kazao da je osumnjičeni izjavio da nije bio svestan razmera posledica sopstvenih postupaka i da za sada ništa ne ukazuje na bilo kakve veze sa stranim bezbednosnim službama. Nemačke vlasti saopštile su danas da je pritvoren osumnjičeni za hakerski slučaj koji je rezultirao objavljivanjem na internetu privatnih informacija stotina političara i poznatih ličnosti, prenosi AP. Navodi se da je BKA objavila da je pretražen stan osumnjičenog\n04.01.2019 u 12:02\nHakeri ukrali podatke Angele Merkel, vlada proglasila „sajber alarm”\nBERLIN – Nepoznati hakeri ukrali su milione podataka nemačkih političara, novinara i poznatih ličnosti, prenosi nemački dnevnik „Bild” ističući da je ovo možda najveći hakerski napad u dosadašnjoj istoriji Nemačke. Više hiljada podataka sa delimično ličnim informacijama objavljeno je preko interneta, a za sada je nejasno ko je ukrao te podatke. Jasno je jedino da je napad prekinut krajem oktobra, ali niko ne zna kada je započeo. Hakerskim napadom pogođeni su političari gotovo svih političkih stranaka, izuzev desničarske „AfD”, čiji podaci za sada nisu objavljeni. Među „žrtvama” napada je i predsednik Nemačke Frank-Valter Štajnmajer, ali i poznati umetnici i novinari, pre svega javnog servisa ARD i ZDF. Samo u ARD-u je najmanje 33 novinara bilo pogođeno hakerskim\n20.12.2018 u 18:30\nHakerski napad ogolio probleme EU\nHakeri su godinama imali pristup diplomatskoj komunikaciji EU, a depeše koje su sada procurele u javnost otkrivaju brojne teškoće s Brisela: od toga kako se izboriti s komplikovanim odnosima preko Atlantika i kako se ophoditi sa Rusijom i Kinom do strahovanja da će Iran obnoviti nuklearni program. Prema pisanju „Njujork tajmsa”, koji je došao u posed hakovanog materijala, evropske diplomate su opisale julski sastanak između Donalda Trampa i Vladimira Putina u Helsinikiju kao „uspešan (barem za Putina)”. U drugoj se iznosi detaljan izveštaj sa sastanka evropskih zvaničnika i kineskog predsednika Si Đinpinga, koji je Trampovo „siledžijsko” ponašanje prema Pekingu uporedio s „bokserskim mečom bez pravila”. Na privatnom sastanku Si se zarekao da njegova zemlja neće popustiti pod američkim\n12.10.2018 u 21:59\nFejsbuk potvrdio da su hakeri upali u profile 30 miliona ljudi\nPodaci 29 miliona korisničkih računa ukradeni su u najvećem hakerskom napadu na Fejsbuk u istoriji te društvene mreže, potvrdila je danas ta kompanija. Kompanija nije imenovala počinitelja, ali je saopštila da FBI aktivno istražuje ko je izvršio napad, prenosi AP. Kompanija je ranije objavila, prenosi Tanjug, da su podaci oko 50 miliona korisnika bili izloženi zbog bezbednosne rupe zahvaljujući kojoj su hakeri ukrali lozinke pomoću kojih su mogli pristupiti njihovim profilima\n04.10.2018 u 13:11\nZaharova: Optužbe za sajber napade proizvod „bujne mašte"\nMOSKVA – Rusija je danas odbacila optužbe Britanije da ruski špijuni stoje iza globalnih sajber napada i saopštila da takve optužbe nemaju nikakvu vrednost te da su deo kampanje dezinformisanja čiji je cilj da se naškodi ruskim interesima. Portparolka ruskog Ministarstva spoljnih poslova Marija Zaharova rekla je danas na konferenciji za novinare da su takve optužbe proizvod „bujne mašte kolega iz Velike Britanije”, prenosi Tas s. Zaharova je pozvala zapadne zemlje, kako prenosi Tanjug, da razgovaraju o pitanjima sajber bezbednosti na međunarodnoj konferenciji u Moskvi pre nego što okrive Rusiju za sajber napade. Britanski ministar odbrane Gavin Vilijamson optužio je ranije danas Rusiju za niz globalnih sajber napada, opisavši ih kao neodgovorne akcije „otpadničke države” i\n04.10.2018 u 13:07\nHolandija proterala četvoricu Rusa\nHAG – Holandija je u aprilu sprečila ruski hakerski napad na svetsku Organizaciju za sprečavanje hemijskog oružja čije sedište je u Hagu i proterala četiri ruska obaveštajna agenta, rekla je danas holandska ministarka odbrane. Ank Bijleveld optužuje rusku vojna obaveštajnu službu za pokušaj hakerskog napada na tu UN organizaciju za sprečavanje hemijskog oružja. Kako javlja Bi-Bi-Si (BBC) pozivajući se na holandske zvaničnike sajber operaciju je sprovela ruska vojna obaveštajna služba GRU, a na meti joj je biio OPCW u Hagu, prenosi Beta. Kako je rekla danas novinarima holandska ministarka odbrane četiri zvaničnika proterana su u aprilu kada su uhvaćena kako špijuniraju organizaciju za sprečavanje hemijskog oružja. Ona je rekla da je ruska vojna obaveštajna jedinica pokušala da\n28.09.2018 u 20:05\nZbog hakerskog napada ugroženi nalozi 50 miliona korisnika „Fejsbuka”\nNjUJORK – Kompanija Fejsbuk saopštila je danas da je nedavno otkrila probijanje sigurnosnog sistema čime su hakeri pristupili informacijama sa naloga skoro 50 miliona korisnika. Oko 90 miliona korisnika treba ponovo da resetuje svoje lozinke kako bi njihovi nalozi bili sigurni. Kompanija navodi da je preduzela korake da bi rešila bezbednosni problem i da je obavestila policiju, prenosi Tanjug. Izvršni direktori i osnivač Fejsbuka Mark Zakerberg rekao je da kompanija još ne zna da li su hakeri koji su iskoristili ranjivost bezbednosnog sistema, zloupotrebili neku informaciju sa naloga korisnika.\n21.09.2021 u 16:07\nJedan građanin Severne Makedonije se tri puta zarazio kovidom-19


Opozicioni proruski kandidat Rumen Radev vodi na izborima za predsednika Bugarske – NovostiDana.rs\nOpozicioni proruski kandidat Rumen Radev vodi na izborima za predsednika Bugarske\nSOFIJA – Na jučerašnjim predsedničkim izborima u Bugarskoj najviše glasova je dobio opozicioni proruski kandidat Rumen Radev – 24,9 posto, a sledi sa 22,3 odsto Cecka Cačeva, kandidatkinja vladajuće partije Gerb premijera Bojka Borisova, pokazali su prvi preliminirani rezultatati.\nUkoliko ovi rezultati budu i zvanično potvrđeni, njih dvoje će odmeriti snage u drugom krugu izbora 13. novembra.\nRadev je u prvom reagovanju izjavio da je narod glasao za promene.\n„Narod je rekao ne apatiji i glasao je za promene“, poručio je 53. godišnji Radev, bivši general i pilot, koji je osvojio je 24,9 odsto glasova i kog podržavaju socijalisti.\nRadev je rekao da se zalaže za „bezbednije, efikasnije institucije, bolji životni standard, iskorenjene korupcije, kartela i monopolista, i poštenu reformu pravosuđa“, preneo je AFP.\nNa drugom mestu je predsednica bugarskog parlamenta, 58. godišnja Cecka Cačeva iz vladajuće partije Gerb premijera Bojka Borisova, sa 22,3 odsto osvojenih glasova.\nBorisov (57) je ranije izjavio da će, ako Cačeva ne bude prva u prvom krugu glasanja, raspista prevremene izbore.\nZa novi petogodišnji mandat predsednika nadmetao se 21 kandidat, ispred 11 partija, pet koalicija i 14 inicijativa.\nPredizborna kampanja uglavnom je bila fokusirana na budućnost Evropske unije, odnose sa Rusijom i pretnje od potencijalnog povećanja priliva migranata iz susedne Turske.\nGlasanje na predsedničkim izborima je, prvi put, obavezno, navodi AP.\nPredsednik uglavnom ima ceremonijalnu funkciju, i mada kao šef države nema izvršna ovlašćenja, već sve važnije političke odluke mora da odobri parlament, činjenica da se bira na direktnim izborima, šefu države daju veći uticaj i autoritet.\nOn rukovodi oružanim snagama, imenuje ambasadore i šefove obaveštajnih i bezbednosnih službi, potpisuje međunarodne ugovore i može da stavi veto na zakone.\nPredsednica bugarskog parlamenta Cecka Cačeva iz vladajuće partije Gerb premijera Bojka Borisova, i bivši general Rumen Radev, koga podržavaju socijalisti, najverovatnije će se naći u drugom krugu predsedničkih izbora u Bugarskoj, javila je večeras agencija Rojters, pozivajući se na prve ankete po zatvaranju biračkih mesta. AP foto\nPovezanoBugarska, gradovi, izbori, novosti online, vesti\nTramp: Klintonovu štiti „manipulatorski sistem“\nVučić danas na otvaranju autoputa Ljig – Preljina


Gvožđara Tradicionalni proizvodi Tradicionalni prehrambeni proizvodi Cvećara Prodavnica obuće Mesara Lekovito bilje Prodavnica široke potrošnje Zlatara Atelje Prodavnica odeće Građevinski materijal\n» Film o Ivani Španović pobednik Festivala sportskog filma\nDokumentarna reportaža „U mojim patikama - Ivana Španović“ pobednik je Međunarodnog festivala sportskog filma „Zlatibor 2017“. Film o najboljoj srpskoj atletičarki u produkciji Radio televizije Srbije i „Videostroja“ iz Beograda proglašen je za najbolji u konkurenciji 11 ostvarenja, a autori su Dušan Bulić, Miloš Ratković, Đorđe Jovanović i Aleksandar Stojanović. Svečanom dodelom nagrada u Kongresnom centru Srbija zatvoren je šesti zlatiborski festival sportskog filma.\nU obrazloženju odluke žirija koji su činili Arza Mamedova, rediteljka iz Azerbejdžana, Vanja Dermendžijeva, osvajačica srebrne olimijske medalje u košarci i televizijska urednica iz Bugarske i Aleksandar Avramović novinar i filmski radnik iz Beograda, navodi se sledeće:\n- Inovativnim rešenjima, među kojima se ističe izostavljanje klasične naracije i, umesto toga, uvođenje sagovornika kao sparing-partnera velike šampionke, ovaj dokumentarac je totalno sportski. Sjajna fotografija i precizna režija su bogatom i vrcavom scenariju dali sjajno odelo, te smo dobili film koji ima visoke komunikativne vrednosti na bilo kom delu zemljine kugle. Ivana Španović i Aleksandar Stojanović su, osim potvrđivanja vrhunskih kvaliteta sportiste i novinara, pokazali da imaju i glumačkog talenta, a Stojanović je ostvario i sportski učinak za poštovanje.\n- Nagrada za najbolji film o sportskoj legendi - „Džajić“ Sabahudin Topalbećirević\n- Nagrada za najbolju režiju „Dinko Tucaković“ - Volfgang Fašing „Rusija - Od obale do obale“, Austrija\n- Nagrada za najbolji dugometražni dokumentarni film - „Lobanovski zauvek“, Ukrajina\n- Nagrada za najbolji kratkometražni dokumentarni film - „Zaveslaji“ Vladimir Perović, RTV Novi Sad\n- Nagrada za najbolji film o visokom moralnim vrednostima u sportu - „San o krugovima“, Zoran Pavljašević, Tuzla\n- Nagrada za igrani film - „Mesi iz Bagdada“\n- Nagrada za najbolju fotografiju - Sergej Mirošničenko „Krugovi sveta“, Rusija.\n- Specijalna nagrada za filmski portret sportiste - Nebojša Radosavljević „Šampion“\nDa podsetimo, na festivalu su dodeljene i nagrade za životno delo Draganu Džajiću, Zdravku Šotri, Aleksandru Šoštaru, posthumno Mirzi Delibašiću i specijalna nagrada Veselinu Jevrosimoviću.\nFestival sportskog filma Zlatibor- gran pri filmu „1-0, Zvezdino prvo finale“


You are at:Home»VIJESTI»Javni pozivi za subvencioniranje gasnih priključaka na postojeću infrastrukturu KJKP Sarajevogas\nMinistarstvo prostornog uređenja, građenja i zaštite okoliša Kantona Sarajevo objavilo je Javni poziv za izbor korisnika subvencioniranja troškova rekonstrukcije unutrašnje gasne instalacije vlasnicima individualnih stambenih jedinica/objekata čiji su objekti priključeni na distributivnu gasnu mrežu do 31.12.2017. godine, kao i Javni poziv za izbor korisnika subvencioniranja troškova izgradnje novih priključaka stambenih objekata na distributivnu gasnu mrežu.\nMaksimalan iznos subvencioniranja troškova iznosi 1.000 (bez PDV-a) po stambenoj jednici. Zahtjev za subvenciu mogu podnijeti svi građani Kantona Sarajevo koji ispunjavaju opće uslove.\nSadržaj kompletnih Javnih poziva može se pronaći na linkovima:\nJavni pozivi za izbor korisnika subvencije ostaju otvoreni do 18.05.2019. godine.\nPrevious ArticleJavni poziv za subvencioniranje rješavanja stambenog pitanja mladih\nNext Article Na području općine Ilijaš u toku brojni projekti izgradnje putne infrastrukture


Uredba o bližim uslovima za odlaganje plaćanja poreskog duga - Poreski Savetnik\nZakon o poreskom postupku i poreskoj administraciji > \nNa osnovu člana 73. stav 2. Zakona o poreskom postupku i poreskoj administraciji ("Službeni glasnik RS", br. 80/02, 84/02, 23/03, 70/03, 55/04 i 61/05), Vlada donosi\n"Sl. glasnik RS", br. 53/2003, 61/2004 i 71/2005\nOvom uredbom propisuju se bliži uslovi iz člana 73. stav 1. Zakona o poreskom postupku i poreskoj administraciji - "Službeni glasnik RS", br. 80/2002, 84/2002 i 23/2003 (u daljem tekstu: Zakon) pod kojima se poreskom obvezniku može odložiti plaćanje dospelog poreskog duga (u daljem tekstu: dug).\nPlaćanje duga Poreska uprava može da odloži poreskom obvezniku (u daljem tekstu: obveznik) ako dug iznosi najmanje, i to za:\n1) fizičko lice - 10% od oporezivih prihoda u godini koja prethodi godini u kojoj je podnet zahtev za odlaganje;\n2) preduzetnika i malo pravno lice - 5% od ukupnog godišnjeg prihoda iskazanog u poslednjem finansijskom izveštaju, odnosno godišnjeg paušalnog prihoda;\n3) srednja i velika pravna lica - 5% od obrtnih sredstava iskazanih u poslednjem finansijskom izveštaju.\nZahtev za odlaganje plaćanja duga obveznik podnosi nadležnoj organizacionoj jedinici Poreske uprave.\nUz zahtev za odlaganje plaćanja duga obveznik podnosi dokaze o ispunjenosti uslova iz člana 2. ove uredbe, kao i instrumente obezbeđenja naplate duga propisane članom 74. Zakona.\nOva uredba stupa na snagu osmog dana od dana objavljivanja u "Službenom glasniku Republike Srbije".


VW sprema dolazak Golfa 8 i u to ime sprema investiciju od 3 milijarde evra - Auto Republika\nPre samo par sedmica je Volkswagen objavio planove u vezi sa investicijom od 653 mililona dolara u Pačeko fabrici u Argentini, da bi sada najavio nameru da uloži mnogo više. Reč je o fabrici u Volfsburgu, koja će dobiti finansijski „ajnšpric“ od 3 milijarde evra, da bi spremno dočekala dolazak osme generacije Golfa. Pored toga, deo sredstava će biti iskorišćen za izgradnju novog dizajnerskog centra u oblasti tehničkog razvoja.\nKompletna Golf porodica će biti sklapana u Volfsburgu, od naredne generacije pa nadalje. Ovo je u velikoj meri vezano i za „zelene“ planove marke, koja želi da lansira čitav niz električnih modela do kraja sledeće dekade.\nVW nije sa javnošću podelio dodatne detalje vezane za Golf 8, koji bi trebalo da debituje u 2019., uzimajući u obzir da je aktuelni model prisutan na sceni od 2012, kao jedan od prvih nosilaca MQB platforme. Bilo je predviđeno da najpopularniji model iz Volfsburga bude predvođen perjanicom u vidu R400 ili R420 verzije, ali je taj projekat odbačen zbog „dizelgejta“.\nGlasine govore da će novajlija doći u formi „blagog hibrida“, koji bi trebalo da posluži kao alternativa za kupce dizela, koji su u potrazi za boljom efikasnošću. Još jedna glasina kaže da bi „osmica“ mogla da skine dodatnih 70 kilograma težine, zahvaljujući unapređenoj MQB arhitekturi, što bi takođe dovelo do povećanja unutrašnjeg prostora.\nČak i ulazne verzije Golfa će navodno imati potpuno digitalizovan klaster instrumentacije, dok će „fensi“ 3D „head-up“ displej biti opcija. „Šuška se“ takođe da će GTE, GTI i R verzije dobiti više snage, dok će kvalitet materijala biti unapređen a da to ne utiče na porast cene.\nNaziv „Golf“ će počivati na sredini zadnjeg dela, nešto poput Arteona.\ntagovi: investicije izdvojeno volfsburg vw vw golf vw golf 8\nprethodni Gusta prenaseljenost na Marsu – Lokalna premijera BMW X3\nsledeći Da li će MINI praviti samo električne automobile?


Obilježavanje svjetskog dana hemofilije - Fond zdravstvenog osiguranja Republike Srpske\nObilježavanje svjetskog dana hemofilije\npetak, 09. 04. 2010. 13:14\nU organizaciji nacionalnog koordinatora za hemofiliju, prof. dr Jelice Predojević Samardžić, u plavoj sali Fonda zdravstvenog osiguranja RS, u utorak 13. aprila 2010. godine, sa početkom u 12 časova, obilježiće se svjetski dan oboljelih od hemofilije.\nSastanku će prisustvovati Nacionalni koordinator za hemofiliju, prof. dr Jelica Predojević Samardžić, pacijenti oboljeli od hemofilije, ljekari Kliničkog centra Banjaluka i predstavnici Fonda zdravstvenog osiguranja Republike Srpske.\nCilj sastanka je upoznavanje šire javnosti o novostima u zbrinjavanju oboljelih od hemofilije. Naime, u Republici Srpskoj su postignuti značajni rezultati u liječenju i zbrinjavanju oboljelih od hemofilije, po čemu se RS, prema riječima nacionalnog koordinatora nalazi ispred mnogih zemalja u okruženju.\nU povodu obilježavanja svjetskog dana oboljelih od hemofilije, planirano je i predavanje na temu: «Hemofilija i oralno zdravlje».


OPASNE IDEJE O IZMENI GRANICA: Miroslav Lajčak povodom non-pejpera o rešenjima za Balkan | Novosti.RS\n- Takve ideje su odbijene i to pogotovo iz samog regiona. Plan A je da Zapadni Balkan uđe u EU, i tu nema dileme.\nLajčak je rekao da ne želi da spekuliše o rokovima za postizanje konačnog, sveobuhvatnog i pravno obavezujućeg sporazuma Beograda i Prištine, ali je napomenuo da rešenja treba doći "onoliko brzo koliko su strane u procesu spremena da napreduju". O stavu Aljbina Kurtija, premijera privremenih institucija u Prištini, da "dijalog nije prioritet", Lajčak je poručio da je tokom svog dugog diplomastkog staža naučio da "prioriteti biraju tebe, a ne ti prioritete".\nMiroslav Lajčak dijalog Beograda i Prištine Beograd i Priština razgovori Beograda i Prištine non pejper non-pejper non-pejper o Kosovu


"Milan Mladenović bi precrtao svaku pesmu koja liči na EKV" - Rebelgrade\n„Milan Mladenović bi precrtao svaku pesmu koja liči na EKV“\nPočetna » Oglasna tabla » Konkursi » „Milan Mladenović bi precrtao svaku pesmu koja liči na EKV“\nU žiriju „Nagrade Milan Mladenović“ za najbolju pesmu na području bivše Jugoslavije su Mile Кekin, Sonja Lončar, Matjaž Manček, Edo Plovanić i Dragiša Uskoković Čima.\nFond za nagradu koja nosi ime uticajnog gitariste, pevača i autora bendova Limunovo drvo, Šarlo akrobata i Ekatarina Velika, Milana Mladenovića, iznosi 3.000 evra, a konkurs kreće 1. maja kada će sve pojedinosti biti objavljene na sajtu Zadužbine Milana Mladenovića www.milanmladenovic.com.\nFrontmen zagrebačkog pank rok sastava “Hladno pivo” Mile Кekin je poručio da se nada da ća među prijavljenima čuti svežu autorsku krv, naglasivši da ne očekuje fantastične svirače i pevače i da će „maksimalno ceniti originalnost, nešto novo i osvežavajuće“.\n-Pesma može biti bilo kog žanra, ali najbolje je ako je dovoljno hrabra da izađe iz okvira postojećih žanrova i donese nam nešto potpuno novo – rekla je Sonja Lončar, pijanistkinja i članica LP dua.\nUrednik muzičkih programa ljubljanske kulturne ustanove „Кino Šiška“ Manček će tražiti „mlade stvaraoce, mladu kreativnost, mladu muziku, mladu pesmu koja sadrži u sebi seme vanvremenosti“, dok je osnivač portala Muzka.hr Plovanić ocenio da uspešnu pesmu publika mora „razumeti, prihvatiti i prisvojiti“.\n-Sam Milan bi precrtao svaku pesmu koja liči na Ekatarinu – kazao je Uskoković, nekadašnji basista EКV-a.\n“Nagrada Milan Mladenović“ podstiče muzičko stvaralaštvo koje odlikuju vrednosti svojstvene umetničkoj zaostavštini Mladenovića (1958-1994), a biće dodeljena četvrti put na svečanosti 21. septembra na dan muzičarevog rođenja. Dosadašnji dobitnici bili su Artan Lili sa pesmom „D.E.P.R.A.“, Dram sa „Daj mi sve“ i Ana end d čejndžiz sa „Tu“.\nMerlinka festival prima prijave od novih i afirmisanih umetnika i fotografa iz Evrope za svoju izložbu fotografija „Queer Europe“. Novi i afirmisani umetnici i fotografi su pozvani da dostave\nКonkurs za volontere na Dan nauke\nCentar za naučno-istraživački rad studenata Biološkog fakulteta raspisuje Кonkurs za volontere za učešće u realizaciji Dana nauke koji će se tradicionalno održati 10. jula. Zainteresovani studenti mogu se prijaviti


MOTOR blog » VW Golf najbezbedniji automobil u 2009. VW Golf najbezbedniji automobil u 2009. – MOTOR blog\nPo prvi put Euro NCAP institut u Briselu je sakupio sve rezultate crash testova za 2009. godinu i imenovao je najbezbedniji automobil godine: Golf je pobedio u konkurenciji sa ukupno 103 poena.\nGolf je već osvojio pet zvezdica u Euro NCAP ocenjivanju u 2008. godini. Prvobitno je ovo testiranje, koje se izvodi od 1997. godine, obuhvatalo samo prednje udare, bočne udare i zaštitu pešaka. Nakon što su uvedeni strožiji kriterijumi početkom 2009. godine, Golf je ponovo testiran i pokazao se odličnim u sve četiri kategorije: zaštita putnika, zaštita dece, zaštita pešaka i sistemi asistencije vozaču.\nBestseler iz Volfsburga je ponovo osvojio pet zvezdica sa vrhunskim rezultatom od 103 poena, pri čemu je dobio titulu “Najbezbedniji automobil u 2009.”. Ukupno 33 vozila je testirano prošle godine u okviru nove, strožije i razvijenije Euro NCAP procedure testiranja.\nElektronski testovi i sistemi asistencije koji pomažu sprečavanju nezgoda i ozbiljnih povreda su sada takođe uključeni u ocenjivanje novih striktnijih metoda ocenjivanja. Golf nudi maksimalnu bezbednost sa standardnim bezbednosnim karakteristikama koje uključuju ESP, ABS sa asistencijom kočenja, ASR, elektronsku blokadu diferencijala (EDS), blokiranje točkova pri kočenju motorom (MSR), stabilizacija prikolice, Isofix za dva dečija sedišta na zadnjoj klupi, kao i vazdušne jastuke za vozača i suvozača sa deaktivacijom za suvozača, uključujući vazdušni jastuk za vozača i sistem vazdušnih jastuka za glavu napred i pozadi sa bočnim jastucima.\nGolf ne samo da ispunjava evropske standarde bezbednosti, već je 2008. dobio prestižnu titulu “Top Safety Pick”, koju mu je dodelio nezavisni institut za bezbednost u SAD “Insurance Institute for Highway Safety”. U ovom ocenjivanju, vozila su testirana u prednjem udaru na 64km/h i u bočnom udaru pri brzini od 50 km/h sa pokretljivom barijerom koja ima oblik prednjeg dela terenskog vozila. Dodatno uz to, ispitana je upotreba sedišta u udaru sa zadnje strane.\nVW Golf najbezbedniji automobil u 2009. was last modified: February 7th, 2010 by Goran Aničić\nEuro NCAPGolfVW Golf


Javni poziv – KRUŠEVAC.LINK\nOvde si trenutno: Home / Javni poziv\nKRUŠEVAC: DRUGI JAVNI POZIV ZA DODELU “ZAHVALNICA GRADA KRUŠEVCA”\nSkupština Grada Kruševca uputila je, fizičkim i pravnim licima, drugi Javni poziv za podnošenje predloga za dodelu priznanja Zahvalnica Grada Kruševca, povodom obeležavanja 650 godina od osnivanja Grada Kruševca, zaslužnim pojedincima, preduzećima, ustanovama, mesnim zajedniacama, društvenim organizacijama i udruženjima građana. Priznanja uručuje gradonačelnik 14. oktobra, na Svečanoj akademiji povodom obeležavanja Dana oslobođenja Kruševca u Drugom […]\nPrezentacija javnih poziva aktivnih mera zapošljavanja koje je raspisala NSZZ organizovana je i u RPK Kruševac. Sa skupa je poručeno da su subvencije koje su namenjene privrednicima i preduzetnicima za zapošljavanje lica sa evidencije nacionale službe zapošljavanja dostupne svim zainteresovanim privrednim subjektima.\nRaspisani javni pozivi – 1,7 milijardi dinara bespovratno za MSPP\nMinistarstvo privrede raspisalo je danas tri javna poziva, na osnovu kojih će malim i srednjim preduzećima i preduzetnicima (MSPP) staviti na raspolaganje čak 1,7 milijardi dinara bespovratnog novca. Bespovratna sredstva Ministarstva privrede obezbeđena su kroz tri programa podrške – za razvojne projekte, za početnike u poslovanju i nabavku opreme. U okviru programa podsticanja preduzetništva kroz […]\nObjavljen Javni poziv za dodelu bespovratnih sredstava lokalnim samoupravama za mere populacione politike\nPovodom objavljivanja Javnog poziva za dodelu bespovratnih sredstava jedinicama lokalnih samouprava za sufinansiranje mera populacione politike za 2018. godinu, u kabinetu ministarke bez portfelja zadužene za demografiju i populacionu politiku održana je konferencija za novinare. Prof. dr Slavica Đukić Dejanović, ministarka bez portfelja zadužena za demografiju i populacionu politiku, iskoristila je ovu priliku da pozove […]


By Nezavisen Vesnik / Објављено на: November 3, 2020\nNa poziv nemačkog ministra spoljnih poslova Heiko Maasa i nemačkog državnog sekretara za Evropu Michael Rotha, održan je radni sastanak zamenika premijera za evropske poslove Severne Makedonije Nikole Dimitrova i ministra spoljnih poslova ove zemlje Bujara Osmanija sa bugarskom ministarkom spoljnih poslova Ekaterinom Zaharievom.\nVlada Severne Makedonije potvrdila je da su razgovori u nemačkoj prestonici usmereni na pronalaženje načina za približavanje stavova Skoplja i Sofije i omogućavanje početka pregovora između Republike Severne Makedonije i EU pod nemačkim predsedavanjem.\n„Svrha sastanka je da se razmotre mogućnosti rešenja iz Sporazuma o prijateljstvu, kako bi se uspešno zajednički predsedavalo Berlinskim procesom za Zapadni Balkan i zajednički uspeh u procesu integracije u EU“, objasnila je vlada.\nU jučerašnjem izdanju nemačkog lista Frankfurter Allgemeine Zeitung objavljena je analiza koja pokazuje da trenutno u Briselu postoji kontroverza koja bi mogla da ima ozbiljne posledice na budućnost proširenja EU, aludirajući na raspoloženje Bugarske prema Skoplju.\nFAZ smatra da bugarska tvrdnja da postoji samo jedna „istorijska istina“, tj. njihova, i da ona mora biti čvrsto navedena u pregovorima o pristupanju EU, ne odgovara 21. veku, zbog čega stav Sofije zabrinjava čitav region.\nNemački list objašnjava da će osnovnu odluku o tome da li će Severnoj Makedoniji biti dozvoljeno da započne pregovore, ministri spoljnih poslova EU doneti 10. novembra, jer to moraju da pripreme ambasadori država članica. Bugarska može obustaviti ove postupke jer se odluke donose konsenzusom. Prema tome, Nemačka, kako se kaže, zahteva od dve zemlje da reše takve bilateralne sporove i da ih ne uključuju u pregovarački okvir.\nMinistar spoljnih poslova Heiko Mas i ministar za Evropu Michael Roth nedeljama rade na takvom rešenju, razgovarajući telefonom sa kolegama iz dve prestonice. Diplomate EU optimisti su da će takvo rešenje biti pronađeno, piše FAZ.\nMađutim, bugarski ministar odbrane i lider VMRO-BND Krasimir Karakačanov juče je rekao da nije bilo diplomatskog pritiska na Bugarsku iz Nemačke i da Sofija neće odstupiti od zahteva Skoplja za priznavanjem bugarske istorije i njenog identiteta ako žele da započnu pregovore sa EU.\n„Videćemo šta će se dogoditi za nedelju dana. Izbor da li će se pridružiti EU je njihov. Oni neće postati članice Evropske unije bacanjem Komunističke internacionale na sto”, rekao je Karakačanov bugarskoj nacionalnoj televiziji BTV.\nU intervjuu za „24 sata“ bugarski istoričar Ivan Ilčev, bivši rektor Sofijskog univerziteta „Sv. Kliment Ohridski“ i trenutni član bugarskog tima u zajedničkom makedonsko-bugarskom odboru za istorijska i obrazovna pitanja, veruje da se Bugarska po pitanju makedonskog jezika bori sa izgubljenim ciljem, ali ne i kada je reč o istoriji, koja je, kako kaže, nesporna.\n„Bugarsko neslaganje oko makedonskog jezika nije jasno evropskom javnom mnenju. Prema evropskom javnom mnenju, ako postoji država, ona ima i jezik. Sa ove tačke gledišta, zahtevi o makedonskom jeziku su za nas izgubljena pozicija“, kaže Ilčev.\nIzgleda skeptično da će sporna pitanja između dve zemlje biti rešena do 10. novembra, kada će Bugarska i Severna Makedonija biti kopredsedavajući Berlinskim procesom, prenosi Dojče vele.\nNaučnici Severne Makedonije i Bugarske uputili su juče zajedničko pismo premijerima Severne Makedonije i Bugarske Zoranu Zaevu i Bojku Borisovu, ministrima spoljnih poslova dveju država Ekaterini Zaharijevoj i Bujaru Osmaniju i potpredsedniku vlade Dimitrovu, pozivajući ih da sarađuju. Što se tiče razlika i sporova oko istorijskih pitanja, prema potpisnicima pisma, bilo bi dovoljno da se stvori atmosfera otvorenija za dijalog. Zabrinuti su da se pregovorima između dve države traži sporazum o jedinstvenoj istorijskoj istini, kada moderna istoriografija već dugo prihvata postojanje različitih tumačenja, kao rezultat različitih perspektiva.\n„Dosadašnji rad Zajedničkog istorijskog odbora pokazuje da je moguće postići dogovor o najtežim pitanjima za naše dve države, ali to je dug proces i ne bi trebalo postavljati realno kratke rokove. Istovremeno, ovaj proces ne bi trebalo da se izvodi pod pritiskom, što bi diskreditovalo postignute kompromise i dogovore. Bilo koji narativ o nacionalnoj prošlosti podleže preispitivanju, ali treba da se odvija u otvorenim akademskim i društvenim diskusijama“, navodi se u pismu.\nSavet ambasadora, u kojem su i bivše diplomate, opisao je, u izjavi medijima, pretnju Bugarske mogućom blokadom puta Severne Makedonije ka EU kao „nepristojnu“, „pokrećući opscena pitanja u vidu trgovine identitetom, jezikom i činjenica iz istorije“.\nPredsednik Stevo Pendarovski i premijer Zoran Zaev rekli su prošle nedelje nakon sastanka nacionalnog Saveta za bezbednost o rešavanju krize COVID-19, da nije bilo i neće biti nikakvih pregovora o identitetu i jeziku. / Ibna


U Juventusu sedmorica na prodaju, kakve to veze ima sa Nejmarom? - Sportske.net\nPSŽ je veoma zagrejan, međutim Juventus ima druge planove...\nKonte otpisao Hrvata, stiže Srbin?!Arsenal ima novu zvezdu, Emeri najavio tri pojačanja, bomba stiže iz Juventusa?Pitanje koje večeras odzvanja Italijom - Treba li Ikardi Juventusu?PSŽ našao zamenu za Nejmara?Barsa donela ponudu, Rajola odbio, šta će reći Juve?\nNema promena kada je u pitanju Nejmar, Leonardo je rekao da nema ni ponude i da će Brazilac igrati u narednim mečevima, mada prvo mora da popravi fizičku spremu posle povrede.\nSituacija je takva da PSŽ ne želi razmenu igrača koju predlaže Barselona, oni bi mnogo radije to učinili sa Juventusom, ali Italijani ne deluju dovoljno zainteresovano za Nejmara.\nNaime, PSŽ želi Dibalu, Bonućija i Aleksa Sandra, za njih trojicu bi Nejmar mogao da ode u suprotnom pravcu, ali to se neće desiti. Prvo, Sari nije raspoložen da se odrekne nekih fudbalera, drugo, i da Nejmar smanji značajno platu, Juventus ne bi mogao da mu ponudi 25 miliona godišnje.\nPlan Juventusa jeste da proda nekoliko igrača, pre svih Kansela, navodno je već dogovoren transfer sa Sitijem, ali se čeka da "Građani" prodaju Danila. U kasu "Bjankonera" sliće se 60 miliona evra. Podsetimo, već su zaradili stotinak od transfera, čekaju ishod Perinovih pregleda u ekipi Benfike što bi trebalo da im donese još 15-tak miliona. Na prodaju su Kedira i Matuidi, prvi ima ponudu Fenera, Francuz bi mogao da se vrati u domovinu, Juventus računa na dvadesetak miliona, ali je bitnije da se oslobode velikih ugovora koje imaju iskusni igrači.\nIguainu će izgleda morati da isplate odštetu da napusti klub i ode u Romu, a Mandžukić ima veće šanse da ostane u odnosu na Kina koji košta oko 40 miliona evra i koji bi bio prodat uz klauzulu o otkupu ugovora.\nItalijanski mediji pišu, da bi uz prodaju Dibale, klub mogao da zaradi oko 300 miliona evra, i da bi to bilo dovoljno, da se posle Bufona, Remzija, Rabioa, Demirala (koji takođe ima ponude da odmah bude prodat za 40 miliona) i De Lihta, dovedu i Pogba i Ikardi.\nSamo, teško je poverovati da će Juventus platiti 200 miliona za Pogbu, realnije je da stignu Ikardi i eventualno Kjeza iz Fiorentine, klub ima previše igrača i ako doda još dvojicu, najmanje šest ili sedam fudbalera moraće da napuste klub, kako bi se uklopili u kvotu od 25.\nPjanić dobro prošao


Izvor: RTS, 22.Jul.2019, 14:47\nPredsednik Socijalističke partije Srbije Ivica Dačić izjavio je da na sednici Glavnog odbora te stranke neće biti birani potpredsednici, već se radi o pripremnom sastanku za septembar, kada će biti kadrovskih promena u partiji.\nIvica Dačić je uoči >> Pročitaj celu vest na sajtu RTS << sednice Glavnog odbora rekao da je ta partija za 29 godina postojanja izvukla pouke i to što je preživela taj period govori o njenoj velikoj snazi i vitalnosti ideje.\nNa današnjoj sednici za predsednika Izvršnog odbora izabran je Vladan Zagrađanin, saopšteno je iz SPS-a i potvrđeno da će ostali organi partije - Predsedništvo i potpredsednici, kao i članovi Izvršnog odbora, biti izabrani na sednici Glavnog odbora SPS u septembru.\nRadio Televizija Vojvodine: Zagrađanin predsednik IO SPS, potpredsednici u septembru\nPredsednik Socijalističke partije Srbije Ivica Dačić kaže da se ta stranka "promenila" od 90-ih godina prošlog veka i da je od starih funkcionera "ostao jedino on". Tvrdi: "Ideja stranke je i dalje VITALNA", kaže on...Foto: Mondo/ Goran Sivački Slobodan Milošević..Vreme 90-ih godina prošlog...\nCilj Socijalističke partije Srbije jeste da ostvari bolji rezultat na sledećim parlamentarnim izborima, koji će se održati sledeće godine, u odnosu na prethodne održane izbore, kaže Dačić Cilj Socijalističke partije Srbije jeste da ostvari bolji rezultat na sledećim parlamentarnim...


Lisabon: Uhapsen osumnjiceni za planiranje napada na studente\nTanjug 10. februara 2022. 23:15\nLISABON – Portugalska policija saopštila je da je uhapsila 18-godišnjeg mladića koji je navodno sastavio detaljan, pisani plan za izvršenje nasilnog napada na studente u kampusu lisabonskog univerziteta.\nKriminalistička policija (PJ) u saopštenju u četvrtak nije otkrila identitet osumnjičenog, koji je prema lokalnim medijima Portugalac, ali je navedeno da je u svom posedu imao više nelegalnih oružja, kao i druge predmete koji su mogli da se koriste za izvršenje napada, prenosi Rojters.\n„Osumnjičeni, koji je uhapšen u trenutku vršenja krivičnog dela, zbog posedovanja oružja, optužen je i za krivično delo terorizam“, navodi se u saopštenju.\nPolicija je saopštila da su meta osumnjičenog bili studenti Prirodno-matematičkog fakulteta Univerziteta u Lisabonu, najvećeg univerziteta u zemlji.\nOsumnjičeni se nadao da će izvesti napad u petak, ali PJ je navela da je on uspešno zaustavljen pre nego što je krenuo sa realizacijom plana.\n„S obzirom na ozbiljnost sumnji, najveći prioritet je dat ovoj istrazi, što je omogućilo kriminalističkoj policiji da zaustavi kriminalnu aktivnost u ranim jutarnjim časovima“, precizira se u saopštenju, i dodaje se da će se osumnjičeni pojaviti pred sudijom u petak.\nPortugalski dnevni list Publiko, pozivajući se na izvor iz PJ, izvestio je da je osumnjičeni bio strastveni konzument informacija o pucnjavi u školama koje se često dešavaju u SAD.\nPortugal je rangiran kao četvrta najmirnija zemlja na svetu prema Globalnom indeksu mira, a napadi ove vrste su izuzetno retki, navodi Rojters.


Srbija je fokusirana na završetak tekućeg programa sa Medjunarodnim monetarnim fondom (MMF) i proceniće implikacije aranžmana na ekonomski rast pre nego što bude tražila novi, izjavila je premijerka Ana Brnabić.\nU intervjuu za agenciju Blumberg objavljenom danas Brnabić je na pitanje da li bi Srbija mogla da odustane od novog trogodišnjeg aranžmana iz predostrožnosti odgovorila da je to "moguće".\nPremijerka je rekla i da želi da ekonomski rast Srbije ubrza na 4,0 procenta tokom naredne dve godine sa 3,0 odsto u 2017. Na tom putu čeka je mnogo posla, s obzirom da je u prvom kvartalu rast usporio na 1,2 odsto u odnosu na ista tri meseca prošle godine.\nPredsednica Vlade sada razmatra da li koristi od novog aranžmana sa Fondom nadmašuju stroge zahteve kreditora.\n"Naravno da je dobro imati nekog ko daje tempo reformama, s kime diskutuješ o prioritetima i sve to govori u prilog (aranžmana sa MMF). Medjutim, nekad je Fond mnogo stroži nego što je neophodno, i s te strane, moguće je da novi sporazum koči rast", rekla je premijerka za Blumberg.\nNakon što je jedan od najvećih evropskih budžetskih manjkova pre tri godine sveden na manje od trećine u 2016, javne finansije Srbije su u boljem stanju.\nPremijerka je rekla da njen tim još "razmatra i odlučuje" da li da se ove godine ide ili ne sa novim evroobveznicama jer su "uslovi na lokalnom tržištu dobri a likvidnost budžeta je veoma dobra".\nU Beogradu je trenutno misija MMF koja preispituje napredak strukturnih reformi.\nMMF je u martu pohvalio napredak Srbije ali je ocenio da je "ostalo još dosta da se uradi".\nJedan od najvećih izazova za novu vladu je prodaja ili zatvaranje preduzeća gubitaša koji svake godine izvuku iz državnog budžeta oko milijardu dolara.\nSrbija takodje mora da usvoji zakon o lokalnim samoupravama od kojih su neke, prema rečima premijerke, pre samo nekoliko godina imale i pet puta više zaposlenih nego što im treba.


Sve više kompanija u svijetu uvodi četvorodnevnu radnu sedmicu - Portal 072info\nSve veći broj kompanija u svijetu uvodi četvorodnevnu radnu sedmicu, umjesto dosadašnje petodnevne, kako bi zadržali kvalitetne i sposobne uposlenike, pokazali su podaci američke agencije za istraživanje tržišta rada, javlja Anadolu Agency (AA).\nPrema izvještaju “Society for Human Resource Management“ iz SAD-a, mnoge kompanije u svijetu uvode četvorodnevnu radnu sedmicu kako bi privukli talentovane uposlenike iz svih dijelova svijeta, napominjući da u današnjem globaliziranom svijetu ljudi iz jednog kraja svijeta pronađu posao bez mnogo problema na drugom kraju svijeta.\nPodaci ove agencije su pokazali da 27 posto kompanija na globalnom nivou uposlenicima nudi mogućnost da rade četiri dana u sedmici i 9-10 sati dnevno, umjesto dosadašnjih pet dana sa po osam sati dnevno.\nRezultati njihovog istraživanja su također pokazali da je ovaj trend rezultirao boljim raspoloženjem među uposlenicima, ali i većom produktivnošću u kompanijama.\nU istraživanju se navodi da je rad od kuće još jedan trend na tržištu rada koji postaje sve popularniji među mnogim kompanijama.\nJedan od primjera je Odsherred, grad u Danskoj, čije vlasti su u septembru ove godine uvele četvorodnevnu radnu sedmicu. Odsherred je tako postao prvi grad u Danskoj koji je za sve uposlenike općinske administracije uveo četvorodnevnu radnu sedmicu.\nOko 300 radnika Općine Odsherred od sada i petak mogu koristiti kao slobodan dan, tako da uz subotu i nedjelju, imaju tri slobodna dana u sedmici. Državni službenici zaposleni u općini oduševljeni su novim načinom rada, dodajući kako su presretni što će od sada imati tri slobodna dana za društvene aktivnosti kod kuće i u privatnom životu.


Đurić: Ko švercuje robu preko Sjeverne Makedonije na Kosovo? - Glas Srpske\nSrna 02.05.2019 13:26\nKomentarišući izjavu predsjednika Kosova Hašima Tačija da roba iz centralne Srbije stiže na Kosovo putem švercerskih kanala, Đurić je upitao čije firme debelo profitiraju od anticivilizacijskih taksa na robu iz centralne Srbije, a bliske su nekim političarima na Kosovu i Metohiji.\n“Pošto Tači pominje kanale za šverc, koji postoje, potrebno je da neko od nadležnih organa, bilo privremenih institucija samouprave u Prištini ili drugih država koje učestvuju u okruženju u takvim aktivnostima, ponude odgovor na to pitanje”, rekao je Đurić na konferenciji za novinare u sjedištu vladajućeg SNS-a, čiji je potpredsjednik.\nĐurić je rekao da je neistinita izjava Tačija da šteta od uvođenja prištinskih taksa iznosi svega nekoliko miliona evra, te istakao da je ekonomiji Srbije nanesena šteta viša od 500 miliona evra na godišnjem nivou.\nĐurić je najavio da će predsjednik Srbije Aleksandar Vučić već u toku naredne sedmice nastaviti važne diplomatske kontakte i učestovati na samitu u Tirani u okviru procesa Brdo Brioni /8. i 9. maja/, što će biti još jedna prilika da Srbija pokaže svoju opredijeljenost za građenje normalnih odnosa u regionu.\n“Možemo da očekujemo i sastanak Vučića sa /potpredsjednikom italijanske vlade/ Mateom Salvinijem, koji je nesumnjivo jedan od vodećih političkih lidera ne samo u Italiji, nego i u Evropi”, rekao je Đurić.\nĐurić je naglasio da su ti sastanci od izuzetnog značaja za ukupan međunarodni položaj Srbije, te da će to biti još jedna prilika da Srbija iskaže jasnu riješenost i opredijeljenost za građenje normalnih odnosa u regionu.\n“To će biti prilika da Srbija pošalje snažnu i kontinuiranu poruku svim činiocima u međunarodnoj zajednici da interese Srba na Kosovu i Metohiji ne može da gazi bilo ko i da interese Srbije u dijalogu sa Prištinom ne može da gazi bilo ko”, rekao je Đurić.


Pastor: Ograda na mađarskoj granici olakšaće život ovde\nPredsednik Saveza vojvođanskih Mađara Ištvan Pastor izjavio je da najava mađarske vlade da će podići ogradu duž granice sa Srbijom zbog velikog priliva ilegalnih imigranata neće promeniti život „poštenih građana“, jer će se granični prelazi moći prelaziti isto kao i do sad.\n„U vezi kretanja poštenih građana ne znači nikakvo fizičko ograničenje to da Mađarska zatvara svoju južnu granicu. Granični prelazi će i dalje biti dostupni i mogu se prelaziti, kao i do sada“, rekao je Pastor za subotičku RTV Panon.\nOn je ocenio da će podizanje ograde značiti značajno olakšanje „za one koji žive ovde, jer, zbog zatvaranja granice, socijalni migranti neće dolaziti ovamo, jer će znati, da ne mogu ići dalje odavde“.\nDodao je da podržava napore Vlade Srbije, koji su usmereni na sprečavanje priliva migranata u Srbiju.\n„Srbija ne može da bude jedna takva zona, u kojoj oni koji su se zaglavili ovde, tapkaju u mestu, čekajući kuda će moći dalje da odu. Radi se o velikom evropskom problemu čije rešenje treba da nađe sama Evropa, ne možemo mi da budemo strana koja će da trpi zbog toga“, kazao je Pastor.\nTurska izgradila zid na granici sa Sirijom i Irakom\nGužve na putevima, čekanje na granicama\nAmerički advokati upozorili imigrante da ne putuju van zemlje


Protest u Moskvi zbog ograničenja slobode interneta (VIDEO)\nOko 10.000 ljudi okupilo se danas u Moskvi u znak protesta zbog nedavnih ograničenja slobode interneta u Rusiji, javlja AP.\nDemonstranti su danas izašli na ulice u centru Moskve, noseći transparente s natpisima "Za slobodu govora" i "Dole car", navodi američka agencija.\nIako su slogani bili fokusirani na pokušaje blokiranja mreže za slanje poruka Telegram, napominje AP, mnogi govornici na bini optužili su ruskog predsednika Vladimira Putina da ohrabruje ograničenja slobode interneta, a na skupu je govorio i opozicioni lider Aleksej Navaljni.\nOsnivač Telegrama, ruski preduzetnik Pavel Durov, napisao je u poruci objavljenoj na društvenoj mreži da je današnji skup "bez presedana" i da je "ponosan što je rođen u istoj zemlji" kao i demonstranti.\nRuske vlasti su ovog meseca počele da blokiraju popularnu aplikaciju za slanje poruka, Telegram, zbog odbijanja administratora te aplikacije - radi zaštite privatnosti - da predaju vlastima "ključeve" za dešifrovanje podataka.\nKompanija u čijem je vlasništvu Telegram najavila je da će tu aplikaciju održavati uprkos zabrani koju su uvele ruske vlasti.\nU pokušaju da sputa funkcionisanje Telegrama, ruske vlasti za nadzor komunikacija su ovog meseca blokirale neke servere u vlasništvu tehnoloških giganata Gugla i Amazona, ugrozivši milione ruskih vebsajtova, navodi američka agencija.\n"ON NIJE NAŠ CAR" Protesti protiv Putina širom Rusije, ponovo UHAPŠEN NAVALJNI (FOTO, VIDEO)


El Salvador rudari bitkoine koristeći energiju iz vulkana\nTanjug 1. oktobra 2021. 17:25\nSAN SALVADOR – Centralnoamerička država El Salvador izrudarila je 0,00599179 bitkoina, ili oko 269 dolara, koristeći energiju iz vulkana.\nPredsednik Najib Bukele, koji je založio svoju političku budućnost s nacionalnim eksperimentom sa bitkoinima, tvitovao je jutros po lokalnom vremenu da je ovo „početak putovanja zemlje u rudarenje bitkoina na vulkanski pogon“, prenosi CNBC.\nBukele je u utorak objavio atraktivan video tizer od 25 sekundi, koji prikazuje vladin brendirani veliki šleper sa puno opreme za rudarenje bitkoina, tehničare koji instaliraju i priključuju ASIC rudare, kao i pejzaž jedne elektarne s mnoštvom antena u gustoj šumi koja se graniči sa vulkanom.\nVideo, koji je postao viralan sa više od 2,3 miliona pregleda, nosi jednostavan naziv „Prvi koraci …“.\nAko ova država u Centralnoj Americi bude zaista rudarila nove koine na ovaj način, to će značiti da je Bukele ispunio obećanje dato u junu, kada je rekao da je naložio državnoj geotermalnoj energetskoj kompaniji LaGeo da „sačini plan za ponudu postrojenja za rudarenje #bitkoina s vrlo jeftinom, 100 posto čistom, 100 posto obnovljivom i energijom s nultom emisijom iz naših vulkana“.\nBukele je u današnjem tvitu naznačio da je ovaj projekat još uvek u toku i da su u procesu „testiranja i instaliranja“ nove opreme za rudarenje.\nEl Salvador se bukvalno naziva „zemljom vulkana“, a geotermalna energija već čini skoro četvrtinu njegove domaće proizvodnje energije, prema zvaničnim podacima.


NDNV: VUČIĆ ZBOG TANJUGA KRŠI ZAKONE I DOVODI U PITANJE REFORME\nVučić na taj način diskriminiše druge medije koji u procesu privatizacije takođe nisu dobili novog vlasnika\nPredsednik Izvršnog odbora Nezavisnog društva novinara Vojvodine (NDNV) Nedim Sejdinović optužio je danas predsednika Vlade Srbije Aleksandra Vučića da izjavama da postoji mogućnost da se pronađe rešenje za opstanak Novinske agencije Tanjug krši “zakone ove zemlje” i dovodi u pitanje celokupnu medijsku reformu.\n“Premijer Srbije izjavom da postoji mogućnost da se pronađe rešenje za Tanjug direktno narušava medijske zakone ove zemlje. Postavlja se pitanje da li će, ako dođe do kršenja zakona, biti srušena celokupna medijska reforma na koju je Srbija bila toliko ponosna i dobijala pozitivne ocene iz sveta”, rekao je Sejdinović za agenciju Beta.\nRekao je da mu je žao što su novinari Tanjuga ostali bez posla, ali je dodao da svoj bes treba da usmere prema menadžmentu te medijske kuće, koji je opstruirao medijske reforme pokušavajući da se direktno dogovori sa vlastima.\n“Time su propustili priliku da nađu ozbiljnog partnera”, kazao je Sejdinović i dodao da mu je žao zaposlenima u Tanjugu nije ostavljena mogućnost da besplatno dobiju akcije, “iako su se oni negativno izjašnjavali o toj mogućnosti”.\nPetrović: Izjavama o Tanjugu Vučić diskriminiše ostale medije\nBivši glavni urednik novosadskog lista Dnevnik Petar Petrović izjavio je danas da predsednik Vlade Srbije Aleksandar Vučić svojim izjavama da je moguće da se pronađe neko rešenje za opstanak Novinske agencije Tanjug diskriminiše ostale medije koji su u procesu privatizacije ostali bez vlasnika.\n“Ja to ne razumem, on je potpisao te zakone a sada ih napada i tako krši zakone koje je njegova vlada usvojila”, rekao je Petrović za agenciju Beta.\nDodao je da u Srbiji postoji još novinskih agencija koje su mnogo bolje od Tanjuga.\n“Mogli su da naprave neki vladin biro za štampu, pa neka onda tamo serviraju obojene informacije, a ne preko takozvane nezavisne agencije kao što je navodno bio Tanjug”, rekao je Petrović.\nOn je ocenio da će se oko novosadskog Dnevnika “tek otvoriti različite afere”.\n“Ničemu dobrom se ne nadam, tim pre što Dnevnik postaje sve gori i gori, gori čak i od devedesetih godina”, kazao je Petrović.


Medvedev ostaje na čelu Jedinstvene Rusije - 16.01.2020, Sputnik Srbija\nSekretar Generalnog saveta Jedinstvene Rusije Andrej Turčak izjavio je će Dmitrij Medvedev ostati predsednik te stranke, iako mu je ruski predsednik ponudio... 16.01.2020, Sputnik Srbija\n10:20 16.01.2020 (Osveženo: 10:55 16.01.2020)\nOn je ocenio da neće biti problema da se spoje funkcije potpredsednika Saveta bezbednosti i predsednika Jedinstvene Rusije.\n„Ne postoje zakonska ograničenja za imenovanje zamenika predsednika Saveta bezbednosti Ruske Federacije i kombinovanje te pozicije sa funkcijom predsednika političke stranke. Dmitrij Medvedev ostaće predsednik Jedinstvene Rusije“, izjavio je Turčak.\nPodsetimo, ruski predsednik Vladimir Putin predložio je juče Mihaila Mišustina za novog ruskog premijera, nakon što je Dmitrij Medvedev raspustio Vladu Rusije.\nOstavka Medvedeva usledila je nakon što je Putin predložio izmenu Ustava Rusije, koja bi donela povećanje ovlašćenja Parlamenta i Vlade.


Ministar bez portfelja zadužen za inovacije i tehnološki razvoj u Vladi Republike Srbije Nenad Popović saopštio je da je Institut "Gamaleja" iz Rusije odobrio za upotrebu 550.000 doza vakcine "Sputnjik V", koje su proizvedene na Torlaku do 13. avgusta.\nPopović je, gostujući na Radio-televiziji Srbije, rekao da je ovaj ruski institut za epidemiologiju i mikrobiologiju sinoć odobrio upotrebu vakcina sa Torlaka, koje su potpuno istog kvaliteta kao one proizvedene u Rusiji.\nOn je objasnio da je kontrolisano 18 parametara na 960 uzoraka po najvećim svetskim standardima i da su svi pokazali izvrstan rezultat, napomenuvši da su vakcine spremne za upotrebu.\nImamo 550.000 doza – 275.000 komponente 1 i i 275.000 komponente 2, spremnih za upotrebu ovde u Srbiji, s oznakom proizvedeno u Srbiji, istakao je ministar i dodao da će odluku o eventualnom izvozu doneti Vlada Srbije i predsednik Republike Aleksandar Vučić.\nTreba da se usaglasimo sa ruskim partnerima i da dobijemo od njih odobrenje za izvoz da se ne bi desilo da i jedni i drugi izvozimo na ista tržišta, dodao je Popović.


O nama - Terra Art\nPreduzeće Terra Art je osnovano 1994. godine kao mala porodična firma za proizvodnju keramike. Ubrzo, usled sve većeg obima posla, proširujemo obim svojih aktivnosti i počinjemo da se bavimo proizvodnjom sirovina za keramiku i raznih mašina i opreme za tu namenu – grnčarska kola, tokerice, mlinovi i vibro sita. Konstantnim istraživanjem i razvojem u oblasti termike svoju delatnost proširujemo na gotovo sve procese termičke obrade – kaljenje i topljenje metala, fuzija i savijanje stakla, fotokeramika, porcelan.\nPored proizvodnje za domaće tržište, značajan deo prodaje se ostvaruje na tržištu regiona i Evropske Unije. Pouzdanost opreme se zasniva na visokim standardima prilikom razvoja i projektovanja, kao i kod izrade i ispitivanja uređaja.\nNaša najbolja preporuka su mnogi zadovoljni kupci, ali i najbolji odnos cene i kvaliteta, praćen najdužim garantnim rokovima na evropskom tržištu. Svi klijenti dobijaju neograničenu tehničku i tehnološku podršku kako bi maksimalno usavršili svoj proizvodni proces i unapredili poslovanje, a za uzvrat nam daju povratnu infomaciju po pitanju karakteristika naših proizvoda i mogućnosti unapređenja.\nPored saradnje sa našim dugogodišnjim poslovnim partnerima, otvoreni smo za saradnju i sa novim – kako po pitanju plasmana naših proizvoda na inostranom tržištu, tako i po pitanju plasmana uvoznih sirovina i opreme na srpskom tržištu.


ŠVEDSKA PLAŠI JAVNOST RUSIMA: Rusi se spremaju za agresiju\nŠVEDSKA PLAŠI JAVNOST RUSIMA: Rusi se spremaju za agresiju\nŠvedske službe bezbednosti upozorile su na opasnost od ruske agresije, a Ministarstvo odbrane je zatražilo povećanje budžetskih sredstava za jačanje odbrane.\nŠvedske službe bezbednosti upozorile su vojsku na opasnost od ruske agresije, zbog čega je Ministarstvo odbrane zatražilo povećanje budžetskih sredstava za jačanje vazduhoplovstva, protivvazdušne odbrane i mornarice.\n„Rusija se sprema za rat i to nas brine”, izjavio je šef švedske kontraobaveštajne službe Vilhelm Unge za najstariji dnevni list u zemlji “Svenska dagbladet”, preneli su ruski mediji.\nPrema rečima Ungea, postoje podaci da su ruske službe pokušale da zavrbuju građane Švedske za špijunažu, kao i o pokušajima ruskih obaveštajaca da se infiltriraju u vojne objekte na teritoriji ove skandinavske zemlje.\nŠef švedske kontraobaveštajne službe naveo je da manevri ruskih lovaca na granici sa Švedskom i napadi ruskih hakera na IT sisteme u njegovoj zemlji, takođe potvrđuju sumnje da se Moskva sprema za rat.\nMinistarstvo odbrane Švedske saopštilo je da ozbiljno doživljava informacije kojima raspolaže kontraobaveštajna služba, zbog čega planira da ubrza reformu vojske.\nMinistarka odbrane Karin Enstrem ocenila je da zbog opasnosti od regionalnog sukoba sa Rusijom, reforme u odbrani treba izvršiti što pre.\nTo prema njenim rečima podrazumeva nabavku novih protivvazdušnih sistema, aviona i podmornica, zbog čega je zatražila više novca iz vladinog budžeta.\nKao odgovor na ruske martovske manevre u Baltičkom moru, Švedska je već prebacila deo vazdušne flote na ostrvo Gotland.\nRuski zvanični izvori naveli su da su manevri na Baltiku održani u okviru uvežbavanja metoda za zaustavljanje pirata, i da je u njima učestvovalo više od 150.000 ljudi, 90 aviona, 120 helikoptera, 880 tenkova, oko 80 brodova i 1.200 vozila i tehnike.\nŠvedska je neutralna država, članica je EU, ali ne i NATO-a, a zvanično vojno neutralni status imala je u oba svetska rata.


Poljska: EU u ponedeljak preduzima zajedničke mere protiv Rusije - Sputnjik Srbija\n12:48 25 Septembar 2020\nPoljska: EU u ponedeljak preduzima zajedničke mere protiv Rusije\n13:01 23.03.2018 Preuzmite kraći link\nEvropska unija će kao odgovor na trovanje ruskog obaveštajca Sergeja Skripalja najverovatnije u ponedeljak preduzeti zajedničke mere protiv Ruske Federacije, izjavio je premijer Poljske Mateuš Moravjecki.\nKremlj o povlačenju ambasadora EU iz Rusije: Žalosno\nOn nije precizirao o kakvim konkretnim merama je reč, ali je istakao da se radi o jednim te istim merama koje će sve članice EU preduzeti istovremeno.\nUpitan da li se radi o eventualnom proterivanju ruskih diplomata iz zemalja-članica EU, Moravjecki je rekao da se „u obzir uzimaju sve moguće varijante“.\n„Siguran sam da ćemo u ponedeljak preduzeti zajedničku akciju“, rekao je poljski premijer.\nNešto ranije je saopšteno da će EU povući na konsultacije svog ambasadora iz Rusije, a portparol ruskog predsednika Dmitrij Peskov izjavio je da Kremlj sa žaljenjem gleda na tu odluku.\nmere, trovanje, Sergej Skripalj, Mateuš Moravjecki, EU, Poljska\n12:46 Napad u Parizu, troje povređeno /video/


Smailbegović: Vlast je nemoćna da rješava ekonomske probleme - Akta.ba\nSmailbegović: Vlast je nemoćna da rješava ekonomske probleme\n13.01.2018. 09:20 / Izvor: SRNA\nPredsjednik Udruženja poslodavaca Federacije BiH Adnan Smailbegović ocijenio je da je ministar finansija FBiH Jelka Milićević izjavom da ne bi mogla tražiti prinudnu naplatu duga javnih preduzeća i institucija, s obzirom da bi tako došlo do kolapsa Federacije, potvrdila da vlasti svojim /ne/radom favorizuju javna preduzeća u odnosu na realni sektor.\nSmailbegović je ocijenio da je ova izjava Milićevićeve još jedan u nizu dokaza nemoći i nehtijenja vladajuće garniture da se uhvati u koštac sa gorućim ekonomskim problemima u FBiH, ali i u BiH.\n"Tom izjavom se vrlo jasno potvrđuje da aktuelne vlasti svojim /ne/radom favorizuju javna preduzeća u odnosu na realni sektor. Privatnim kompanijama se dugovanja po osnovu poreza i doprinosa ne opraštaju, automatizmom se sprovode stečajni i postupak naplate dugovanja, sa uredno zaračunatim zateznim kamatama", istakao je Smailbegović u otvorenom pismu.\nPrema njegovim riječima, ovom izjavom ohrabruju se dužnici da nastave da gomilaju dug prema budžetima u BiH, slabeći ionako lošu finansijsku situaciju u BiH, saopšteno je iz ovog udruženja.\nSmailbegović smatra da su svakodnevni štrajkovi radnika javnih preduzeća dužnika, koji blokadama saobraćajnica i štrajkovima glađu pokušavaju ostvariti svoja prava na liječenje, zasluženu penziju, zarađenu platu, direktna posljedica ovakvih politika koje se sprovode posljednjih dvadesetak godina.\n"Umjesto da sistemski rješavaju problem dugova javnih preduzeća, Milićevićeva i aktuelna vlast svijetla obraza najavljuju da neće raditi ništa da se postojeći problemi otklone, čineći pri tome medvjeđu uslugu radnicima ovih preduzeća, kojima se umjesto redovnih plata, zdravstvenog i penzionog osiguranja kao perspektiva, nude štrajkovi, blokade saobraćajnica, štrajkovi glađu", navodi se u pismu.\nSmailbegović je podsjetio da samo po osnovu poreza i doprinosa u FBiH, javna preduzeća duguju gotovo 2,5 milijardi KM, te dodaje da je taj iznos dvostruko veći od posljednjeg potpisanog stendbaj aranžmana sa Međunarodnim monetarnim fondom.\nPrema njegovim riječima, jedino rješenje koje Milićevićeva može ponuditi su nova zaduživanja kod međunarodnih finansijskih institucija, opet na teret onih koji redovno plaćaju poreze i doprinose.\nSmailbegović ističe da nema planova za revitalizaciju javnih preduzeća dužnika, nema najava pokretanja istraga o prethodnim i aktuelnim upravama ovakvih preduzeća koji su svojom nesposobnošću dovele javne kompanije u propast, sa milionskim dugovima, a njihove zaposlene u situaciju da se ne mogu liječiti ili otići u zasluženu penziju.\n"Znamo da je ovo izborna godina i da se treba boriti za svaki glas, ali skupljanje jeftinih političkih poena preko leđa onih koji časno i pošteno ispunjavaju svoje obaveze prema ovoj zemlji, a u interesu gubitaša i neradnika, ne vodi dobrome. Toliko bi i ovakav ministar finansija trebalo da zna", ističe se u pismu.\nVlada FBiH otkazala aukcije trezorskih zapisa i obveznica


Izvor: Economy - Arhiva vesti 30.09.2011 - Naslovi.net\nEconomy » Arhiva vesti za petak 30. septembar 2011\nPodignut limit za oslobađenje plaćanja carine\nEconomy petak, 30. septembar 2011.\nVlada Srbije danas je usvojila predlog po kome se podiže limit za oslobađenje od plaćanja carine. "Limit za oslobađanje od carine prilikom uvoza kupljenje robe se podiže sa 25 na 50 evra, dok se limit prilikom uvoza robe koju naši građani primaju besplatno od fizičkih lica iz inostranstva podiže sa... »\nKanada ima najbolji ugled u svetu\nKanada je zemlja koja uživa najbolji ugled u svetu, rezultat je objavljenog američkog godišnjeg istraživanja o reputaciji pedeset zemalja sveta u 2011. godini. Studijom u kojoj je učestvovalo 42.000 ispitanika, njujorški Reputation Institute ocenio je poverenje, divljenje i pozitivno mišljenje... »\nVolksbank: Plaćanje maestro karticom na internetu\nVolksbank je svojim korisnicima Maestro kartica omogućila bezbedno, brzo i jednostavno plaćanje na intranetu uz korišćenje programa identifikacije MasterCard SecureCode-a. Servis je potpuno besplatan, može ga dobiti svaki korisnik Maestro kartice podnošenjem zahteva u nekoj od filijala Volksbanke,... »\nDržava nije zadovoljna politikom naftnih prodavaca u Srbiji\nVlada Srbije nije u potpunosti zadovoljna cenovnom politikom najvećeg broja naftnih kompanija koje posluju na tržištu Srbije, izjavio je danas savetnik premijera Srbije za energetiku Petar Škundrić i najavio da će država, ako zatreba, preduzeti sve neophodne mere da zaštiti interese građana i... »\nVTB povećala udeo u Moskovskoj banci na 81 odsto\nDruga po veličini ruska državna banka VTB (Spoljnotrgovinska banka) povećala je danas udeo u Moskovskoj banci, koja ima filijalu u Srbiji, na 80,57 odsto, sa 46,48 odsto, čime je okončana bitka za kontrolu nad tom oslabljenom bankom za koju se smatra da još poseduje potencijal rasta. VTB, sa... »\nRusija u celini izmirila sovjetski dug Hrvatskoj\nRusija je u celini izmirila klirinški dug bivšeg Sovjetskog Saveza Hrvatskoj u visini 185,7 miliona dolara, saopštilo je danas rusko ministarstvo finansija. Dug nastao u okviru trgovinsko-ekonomske saradnje Sovjetskog Saveza i Socijalističke Federativne Republike Jugoslavije preuzela je Rusija i... »\nPriprema konferencije Danub IT\nMeđunarodna konferencija Danub IT biće održana 20. i 21. oktobra u Novom Sadu kako bi se pružila prilika sadašnjim i potencijalnim partnerima iz sveta da se iz prve ruke upoznaju sa ponudom srpskog informatičkog (IT) sektora. Do sada su naše firme uglavnom slale svoje ljude na takve događaje u... »\nSvetski "Robin Hud porez" sve izvesniji\nPorez na transakcije, koji njegove pristalice zovu i "Robin Hud porez", dugo je važio za neostvarljivu ideju levičara koji žele da poboljšaju svet, ali počinje da dobija podršku sve većeg broja šefova država i vlada, kao i Evropske komisije. Bankari i političari su mu se smejali deset godina.... »\nSmanjen broj radnika koji traže zaposlenje\nBroj radnika koji traže zaposlenje u Srbiji smanjen je prvom polugodištu, dok je broj nezaposlenih ostao nepromenjen u odnosu na isti period 2010, objavilo je Ministarstvo finansija. Prema podacima Nacionalne službe za zapošljavanje, prosečan broj osoba koje traže zaposlenje u periodu januar-jun... »\nBeogradska berza: Usporen pad berzanskih indeksa, promet u porastu\nIndeksi Beogradske berze danas su osetno usporili pad vrednosti, posle jučerašnjeg ošstrog pada - BELEX15 je niži za 0,11 odsto i zaključen je na 559,04 indeksnih poena, a BELEXlajn je izgubio 0,13 odsto i na kraju poslovanja je vredeo 1.088,83 poena. Prema izveštaju Berze, u trgovanju akcijama... »


18. jun – Delegacija Ministarstva zdravlja na III Konferenciji ministara zdravlja država CEEC u Budimpešti | MedicalCG Magazin o zdravlju i medicini\nNaslovna Crnogorska Hronika jun 2017 18. jun – Delegacija Ministarstva zdravlja na III Konferenciji ministara zdravlja država...\nDelegacija Ministarstva zdravlja, predvođena ministrom zdravlja dr Kenanom Hrapovićem, učestvovala je na III Konferenciji ministara zdravlja država CEEC ( Kina – Centralna i Istočna Evropa ) koja je održana 18-20 juna u Budimpešti, Mađarska. Na Konferenciji su učesvovali direktor Fonda za zdravstevno osiguranje, Sead Čirgić i generalna direktorka Direktorata za ekonomiku u zdravstvu, Milica Škiljević. Tema Konferencije je bila Unapređenje zdravlja za sve. Razgovaralo se i o budućoj saradnji među javnim zdravstvenim ustanovama, bolnicama, kao i saradnji u oblasti istraživanja zdravstvene politike.\nPosebna sesija bila je održana na temu tradicionalne kineske medicine, tokom koje je prezentovan pravni okvir, sertifikovanje diploma, iskustvo i praksa Mađarske u ovom domenu.\nKonferenciju ministara zdravlja Kine i država Centralne i Istočne Evrope organizovali su Ministarstvo za ljudske resurse Mađarske u saradnji sa Nacionalnom komisijom za zdravstvo i planiranje porodice Narodne Republike Kine.\nMinistar Hrapović je prezentovao potencijale Crne Gore u oblasti zdravstvenog turizma, pravce daljeg razvoja i mogućnosti unapređenja saradnje sa zemljama 16+1 (Kina – Centralna i Istočna Evropa). On je istakao da postoji okvir za sinergiju između zdravlja i drugih sektora, kako bi Crna Gora bila prepoznata kao zdravstveno turistička destinacija sa potencijalom za podršku fizičkom i mentalnom zdravlju, kao osnove za podršku održivom razvoju i ekonomskoj održivosti.\nPrethodni tekst16. jun – Nova verzija društvene mreže za OSI\nSledeći tekst20. jun – Donacija Vlade SAD bolnici u Nikšiću


srbijasport.net - Vesti - Superliga Srbije - Stuparević: Očekujem uspešan period sa Voždovcem!\nPonedeljak, 25.03.2019 06:45\n17.10.2018 fkvozdovac.rs 387\nFilip Stuparević je za samo mesec dana igrao za tri selekcije naše reprezentacije.\nGledali smo ga u dresu Srbije igrajući za omladinsku reprezentaciju, debitovao je za mladu reprezentaciju u ključnom meču koji je odveo našu selekciju na evropsko prvenstvo, a odigrao je meč i za “B” selekciju Srbije: “Velika je čast biti pozvan u dres sa državnim grbom, isto tako i igrati za sve selekcije. Zahvalio bih se i selektorima Sakiću, Djoroviću i Obradoviću na pozivima i na ukazanom poverenju.” – ne zaboravlja Stuparević.\nU dresu Voždovca je ove sezone zabeležio jedanaest nastupa i postigao tri gola, uz ovogodišnji kup, može se reći da je osamnaestogodišnjak igrao na više frontova: “Odigrao sam veliki broj utakmica ove sezone, a potrudiću se ih bude još više do kraja i da se uspešno završe. U narednom periodu imamo velika očekivanja, tako da verujem u napredak u svakom smislu.”\nSledi nastavak bitke za bodove i dolazak ekipe Mladoszi iz Lučana: “Prva u nizu je najbitnija, fokus nam je na Mladosti. Stigao je i novi šef stručnog štaba, a krasi nas i izvanredna atmosfera. Sve u klubu štima na vrhunskom nivou i kako mi pomažemo jedni drugima na terenu, pomoćićemo i šefu da se što pre prilagodi, ali i da mi prihvatimo sve njegove zahteve i da zajedno krenemo ka vrhu.”\nSuperliga Srbije Muškarci Superliga Srbije Voždovac Srbija Grad Beograd Voždovac


VUČIČ NA OTVARANJU AERODROMA “MORAVA”: Moramo da biramo – ne aplauze nego rad! – Balkanekspresrb.rs\nPredsednik Srbije Aleksandar Vučić izjavio je da Srbija danas nikome ne predstavlja problem već šansu za sve i dodao da je vreme da se na Srbiju koja pobeđuje “naviknu i svi drugi”.\nNa svečanosti kod Kraljeva, kada je otvaren aerodrom za civilni saobraćaj Morava, gostima i građanima se obratio Aleksandar Vučić. Rekao je da Srbija danas “ne gubi ni u jednoj sferi” i da “krupnim koracima korača u pobede”:\nGovorio je o Vidovdanu. Potsetio je ovo dan velikih srpskih poraza, ali i pobeda, kao i da je Srbija danas naučila kako da izvuče pouke iz tih poraza.\n“Danas moramo da biramo ne aplauze nego rad, autoputeve, nove aerodrome, radnike i nove poslove kao našu budućnost, ne odričući se onog najvažnijeg i najsvetijeg u našoj istoriji, a to je očuvanje našeg imena i prezimena. Moramo u korak sa svetom ne dajući nikom za pravo da naša deca ne uče srpski jezik i da ne znaju dobro šta je bilo u Jasenovcu i Jadovnu, na Solunskom frontu ili u sukobima 90-ih”.\nVučić je rekao da Srbija želi da živi u miru sa svima ali i dodao da “niko neće moći da je komada niti da proganja Srbe kao u prethodnim decenijama i vekovima”.\nPoručio je vlastima u Prištini da ne napadaju Srbe na Kosovu, kako one na severu tako i one koji žive južno od Ibra, navodeći da ako u njihovu zaštitu ne stanu oni čiji je to posao, postoje oni koji će “čuvati i zaštititi svoj narod”.♦\nSVEČANOST KOD KRALJEVA: Otvoren aerodrom “Morava”


Komisija je potvrdila odluku prvostepene komisije kojom je Švraki izrečena disciplinska mera smanjenje plate za 10 odsto na period od tri meseca, prenosi Srpskainfo.\nOdlukom prvostepene disciplinske komisije za tužioce od 3. jula Švraka je oglašen odgovornim za disciplinski prekršaj propuštanje, iz neopravdanih razloga, da postupi u skladu s odlukama, naredbama ili zahtevima Saveta.\nPRAVNA EGZIBICIJA ŠVRAKE Podneo ostavku, odbranio fotelju glavnog tužioca Srpske, pa SE VRATIO U VSTS\nProtiv odluke drugostepene komisije VSTS-a BiH može se uložiti žalba Savetu kao celini u roku od osam dana od dana prijema odluke, saopšteno je iz VSTS.\n– Odluka drugostepene disciplinske komisije može se pobijati samo zbog izrečene disciplinske mere – napominje se u saopštenju.\nLončar o lekarim koji su protiv vakcine: Idu na Sud časti LKS\n"Sankcija pogrešno izrečena": Upućena žalba na drugostepenu odluku o smeni Tadićeve\nPredsednica Republike Srpske Željka Cvijanović predsedavala je danas prvom sednicom Odbora za proslavu Dana Republike 2022. godine.\nPoslodavci u Federaciji BiH smatraju da je potpuno neprihvatljivo povećanje cene električne energije za privredu više od 10 odsto i ukoliko dođe do enormnog povećanja najavljuju štrajk upozorenja, saopšteno je iz Udruženja poslodavaca FBiH.